text:
Ubuzima
-
Byagenda bite Umwuka duhumeka, Oxygen, ubuze ku isi mugihe cy’amasegonda 5 gusa?
Witekereza ko ari umwanya muto: umva ubushobozi buhambaye bw’umwuka duhumeka, umwuka ibinyabuzima byose bikenera, bibura bigapfa. Imyuka yo mukirere igizwe…Read More »
-
Ibintu 10 utaruzi icyo bisobanura ku mubiri wawe ukora buri munsi
Ese ujya ubona ko umubiri wawe rimwe na rimwe ukora ibintu nawe udasobanukiwe nko kwitsamura, kwayura, gutsepfura, n’ibindi. Ukumva ntibyari…Read More »
-
Hitamo umukobwa mwiza: Tukubwire imico, imyifatire ndetse n’imiterere byawe!
Akenshi umuntu akunze kumenya byinshi ku bandi kurusha uko yaba yiyizi, kuri ubu hari amasuzuma menshi yakozwe n’abashakashatsi mu by’imitekerereze…Read More »
-
Inama 10 z’ingenzi zagufasha kuryoherwa na weekend
Mu buzima twifuza kuba twishimye. Akarusho, twagera mumpera z’icyumweru benshi tukaba twibaza ibibazo byinshi. Tuba dushaka ibyo twahugiramo twishimisha, ariko…Read More »
-
Ibintu by’ingenzi ukwiye kumenya kubantu bakoresha imoso
Abakoresha imoso bagize hagati y’10% na 15% by’abatuye isi bose. Abakoresha imoso bahita bigaragaza iyo bari hamwe n’abakoresha indyo bitewe…Read More »
-
Sobanukirwa: Kurota ugenda, gusakuza cg kuvuza induru usinziriye, gutsikira cg kumva uhubuka mukirere igihe ugiye gusinzira, etc..
Gusinzira bifata hagati ya kimwe cya kane na kimwe cya gatatu cy’imyaka y’ubuzima bw’umuntu ku isi. Ikibazo wakibaza, bigenda bite…Read More »
-
Ibintu 5 ukwiye kwirinda gukora mugitondo ugikanguka
Igitondo utangiye neza niryo pfundo ryo kugira umunsi mwiza ndetse w’ingirakamaro k’ubuzima bwawe. Tugiye kubabwira ibintu ukwiye kwirinda gukora ako…Read More »
-
Habonetse udukingirizo duhindura amabara duhuye n’idwara zandurira mumibonano mpuzabitsina (STDs)
Urubyiruko ruzakomeza gukora ibyo rwifuza gukora. Niyo mpamvu nko muri Leta zunze ubumwe z’amerika honyine, hatangazwa ubwandu bw’indwara zandurira mumibonano…Read More »
-
Sobanukirwa n’uburwayi bw’umwingo
Akenshi hari byinshi umuntu aba yibaza kuburwayi runaka ariko ugasanga kubona amakuru bigoye cg se nayo ubonye akaba acagase, muri…Read More »
-
Gusinzira amasaha arenze umunani nijoro byatuma umuntu apfa imburagihe
Abashakashatsi b’Abongereza bagaragaje ko gusinzira amasaha arenze umunani mu ijoro rimwe ari bibi ku buzima, naho umuntu yarenza amasaha 10…Read More »
-
Ibibazo 10 buri bantu bakundana bakwiye kwirinda mu rukundo rwabo
Nubwo ari ibisanzwe ko mu Rukundo abantu bagira ibibazo bahura nabyo, byinshi muribyo biba byoroshye ko byakemurwa mumahoro masa, mugihe…Read More »
-
Uburyo abakobwa bicara: Ubusobanuro bw’imiterere yabo | Uko babayeho, ibyo bakunda, etc…
Abahanga mukwiga ibimenyetso by’umubiri (body language), uburyo umuntu yicayemo biba bigaragaza imigambi ndetse n’intekerezo afite. Hari ibyo dukora tutabanje kubyitaho,…Read More »
-
Dore uburyo umukobwa yakwerekamo ko adashaka kuguha Nimero ya Telefone ye
Ntabwo burigihe cyose usabye umukobwa nimero ye ya Telefone ayiguha. Kenshi ibi biterwa n’uburyo wayimusabyemo ndetse n’uko nawe yumva ari…Read More »
-
Uburyo 6 wakoresha usaba umukobwa Nimero ye ya Telefone akayiguha nubwo yaba ari ubwambere muhuye
Umukobwa kukwihera nimero ye ya telefone si ibintu biteye ubwoba cyangwa bigoye Iyo hageze ubwo gusaba umukobwa nimero ya telefone,…Read More »
-
Impamvu 10 abakobwa beza bamara igihe kirekire nta mukunzi bafite
Umukobwa mwiza kenshi aba amara igihe kirekire arikumwe n’abasore beza kandi yumva yishimiye. Ariko kuba uri umukobwa mwiza ukaba umara…Read More »
-
Dore ibihugu 10 bikennye cyane kurusha ibindi ku isi mu mwaka wa 2018
Gutondeka ibihugu bifite ubukugu burihasi ku isi hagenderwa k’umusaruro mbumbe w’igihugu. Mubushakashatsi bwakozwe buvugako muri ibi bihugu harimo n’ibihugu bidashobora…Read More »
-
Impamvu kuba wenyine bishobora kuguha ibyishimo n’amahoro utari witeze
Iyo umbaza icyo kuba wenyine bivuze niga mu mashuri yisumbuye, nari kukubwira ko ari ukuba udafite inshuti, kuba ikigwari, kuba…Read More »
-
Ibimenyetso 10 byakwerekako umukunzi wawe atakwiyumvamo na busa
Niba ibi bintu 10 bikubaho mu rukundo cyangwa undi mufitanye umubano udasanzwe, birakwiyeko ugira icyemezo ufata kuri uryo rukundo mufitanye.…Read More »
-
Uko wagera kunzozi zawe – Motivation
Mu gihe ushaka kugira ikiza ugeraho, byishimire kuko si wowe wenyine uri muri iyo nzira. Twese ku isi duharanira kugera…Read More »
-
Menya ko ariwe Imana yakugeneye kubera agukoreye ibi bintu 10
Umaranye n’umukunzi wawe igihe kirekire mukundanye, biroroshye ko wahita umenya neza ko ari we mukunzi ugukunda by’ukuri. Bitewe n’urukundo ndetse…Read More »


c: text/html

text:
Ukundishe Uwiteka Imana yawe umutima wawe wose, n’ubugingo bwawe bwose n’ubwenge bwawe bwose n’imbaraga zawe zose. Mariko 12:30
Imana iragushaka wese
Ntabwo Imana ishaka igice kimwe cy’ubuzima bwawe. Igusaba umutima wawe wose, ubugingo bwawe bwose, imbaraga zawe zose. Ntabwo Imana ijya ishishikazwa n’ubwitange bw’igice, kumvira kutuzuye, cyangwa guhabwa ibisigarira by’igihe cyawe n’amafaranga yawe, Imana ishaka ko uyiha urukundo rwawe rwose, atari uduce duto duto tw’ubuzima bwawe.
Umusamariyakazi yigeze kugerageza kujya impaka na Yesu kuby’igihe, ahantu n’uburyo bwiza bwo kuramya Imana. Yesu amusubiza ko ibyo bigaragara inyuma ari iby’agaciro gacye cyane. Aho usengera ntihafite agaciro kangana n’igituma usenga cyangwa urugero wiha Imana iyo uyiramya. Hari uburyo buri bwo n’uburyo butari bwo bwo kuramya Imana. Bibiliya iravuga ngo tugomba gukomeza Ubuntu bw’Imana kugira ngo tubone uko dukorera Imana nk’uko ishaka.
Hari ibintu 4 biranga uko kuramya Imana ishaka:
Imana ishima iyo tuyiramya uburyo buhuje n’uko iteye:
Abantu benshi uzumva bavuga ngo “Jye nibwira ko Imana iteye itya…” bagatangira kukubwira Imana bakwifuza gusenga uko yaba iteye. Ariko ntidushobora kwicara ngo twiremere ishusho y’Imana itaturushya cyangwa ihuye n’uko tugenda ngo abe ari yo turamya. Ibyo ni ugusenga ibigirwamana.
Kuramya Imana bigomba gushingira ku Ijambo ry’Imana, aho kwishingikiriza ku buryo dutekereza Imana. Yesu yabwiye wa mugore w’umusamariyakazi ati “Abasenga by’ukuri basengera Data mu kuri no mu Mwuka no mu kuri, kuko Data ashaka ko bene abo ari bo bamusenga” Gusengera mu kuri bivuga gusenga Imana nk’uko yatwihishuriye muri Bibiliya.
Imana irishima iyo kuramya kwacu bivuye ku mutima:
Ubwo Yesu yavugaga “Gusenga mu Mwuka” ntabwo yavugaga Umwuka Wera, ahubwo yavugaga umwuka wawe. Kuko waremwe mu ishusho y’Imana, uri umwuka utuye mu mubiri, kandi Imana yaremye umwuka wawe mu buryo ushobora gusabana na Yo. Kuramya ni igihe umwuka wawe ushyikirana n’Umwuka w’Imana.
Iyo turamya Imana, yo ireba hirya y’amagambo tuvuga ikitegereza icyerekezo cy’imitima. Bibiliya iravuga ngo “Abantu bareba ubwiza bugaragara, ariko Uwiteka areba ku mutima”.
Imana iranezerwa iyo tuyiramya tubitekereje:
Itegeko Yesu yatanze ryo “Gukunda Imana n’ubwenge bwose” rigaruka inshuro enye zose mu isezerano rishya. Ntabwo Imana ijya yishimira indirimbo abantu baririmba badatekereza ibyo bavuga, amasengesho basubiramo barangaye by’akamenyero, cyangwa se za Haleluya, Imana ishimwe abantu bavuga kuko babuze icyo bavuga, iyo uramya Imana udatekereje, nta cyo uba urimo kuyibwira. Ugomba gukoresha ubwenge bwawe.
Bene uko gusenga kudakereza, Yesu yakwise “Gusubira mu magambo y’ubusa”
N’amagambo yo muri Bibiliya ashobora guhinduka akamenyero iyo akoreshejwe kenshi akamenyerwa abantu ntibabe bagitekereza ku byo bavuga. Biroroha cyane gusenga Imana ukoresheje bene ayo magambo amenyerewe aho kwivuna ushaka uburyo bushya n’amagambo mashya byo kubahisha Imana.
Ni yo mpamvu nkugira Inama yo kujya usoma Bibiliya mu buryo butandukanye yahinduwemo. Bizagufasha kwagura amagambo ukoresha mu kuramya Imana.
Imana iranezerwa iyo kuramya kwacu kugaragarira mu bikorwa:
Bibiliya iravuga ngo “Mutange imibiri yanyu ibe ibitambo bizima bishimwa n’Imana, ni ko kuyikorera bikwiriye”. Kuki hano Imana isaba umubiri? Kuki itavuga ngo mutange umwuka? Kuko udafite umubiri ntacyo ushobora gukora hano ku isi. Nugera mu bugingo buhoraho uzahabwa undi mubiri mwiza kuruta uyu, kandi wo mu rundi rwego.
Mu kuramya Imana dusabwa “gutanga imibiri yacu nk’ibitambo” Ubundi wumva igitambo nk’ikintu cyapfuye, ariko Imana yo ishaka ko uba igitambo kizima. Imana ishaka ko ubaho kubwayo! Ikibazo cy’igitambo kizima ni uko kenshi ni uko gikururuka kikava ku gicaniro, kandi natwe kenshi ibyo turabikora. Ku cyumweru tukaririmba ngo “Nimuze ngabo za Yesu, tujye mu ntambara” hanyuma kuva kuwa mbere tukigendera uko isi igenda.
Iyo uhimbaje Imana n’iyo wumvaga bitakurimo, iyo uvuye mu gitanda ukaramya n’ubwo wari unaniwe, cyangwa iyo witangiye gufasha abandi n’ubwo wumvaga urushye, uba urimo guha Imana igitambo cyo kuyiramya. Ibyo binezeza Imana.
By Rick Warren
[email protected]

robotstxt: allowed

filter: keep


text:
Biragoye kumva ko umuntu yagira amahoro mu gihe kigoye ariko ibidashobokera abantu ku Mana birashoboka. Yesu ni urugero rwiza rutwereka ko umuntu yagira amahoro mu gihe abantu babona ko bidashoboka ndetse babona ko bapfuye.
Iyo dusomye Mariko: 4: 35-41 tuhasanga inkuru igaragaza Yesu n’abigishwa be bari mu bwato ishuheri ibasanga mu Nyanja barahangayika babona ko bapfuye nta gisigaye, bamukangura bavuga ngo mbese ntacyo bikubwiye kuba tugiye gupfa, ariko Yesu yari asinziriye nubwo byari bimeze gutyo.
Birashoboka kugira amahoro mu gihe cy’ishuheri umuntu akaryama agasinzira. Nubwo abantu bose babona ko nta kindi gishoboka uretse urupfu ariko Yesu we aba abona ubuzima.
Iyo dusomye mu gitabo cy’Ibyakozwe n’intumwa: 12: 1 tuhasanga indi nkuru y’uburyo Herode yashatse kwica Petero, nyuma yuko yari amaze kwicisha Yakobo akabona ko anejeje Abayuda ashaka no kwiyongeza na Petero. Ariko ab’Itorero bagira umwete wo gusengero Petero.
Ku umurongo wa 6 “Herode araye ari bumusohore, iryo joro Petero yari asinziriye hagati y’abasirikare babiri, aboheshejwe iminyururu ibiri, abarinzi nabo bari ku rugi barinda inzu y’imbohe.”
Ntabwo byumvikana uburyo umuntu wari bubyuke yicwa aboheshejwe iminyururu, araye mu nzu y’imbohe aryama agasinzira kuburyo marayika yaje kumukangura akananirwa kuva mu bitotsi akarinda ubwo agera hanze akamenya ko Atari mu bitotsi.
Umurongo wa 11 “Petero agaruye umutima aribwira ati “Noneho menye by’ukuri yuko Umwami Imana yatumye marayika wayo ikankura mu maboko ya Herode ikankiza ibyo ubwoko bw’Abayuda bwatekerezaga byose.”
Abantu batekereza ko amahoro azanwa n’uko umuntu ubuzima bwe bugenda nkuko yifuza, arya ibyo ashaka kurya, yivuriza aho ashaka kwivuriza, yambara ibyo ashaka kwambara, yishyurira umwana aho yifuza n’ibindi ariko ibyo ntabwo bitanga amahoro kuko hari ababifite babuze amahoro, amahoro aturuka ku kwakira Yesu akakubera Umwami n’umukiza w’ubugingo bwawe.
Ku bizera Yesu bagira amahoro nubwo ubuzima butagenda uko babyifuza, mu bihe banyura mu buzima bushaririye bagira amahoro ndetse bagira amahoro n’imbere y’urupfu kuko umuririmbyi yaravuze ngo kubaho ni Kristo no Gupfa ni inyungu ku Mukirisito wese w’ukuri.
Hari imirongo tubona mu Ijambo ry’Imana yadukomeza mu gihe tunyura mu bihe bigoye tukagira amahoro
Abaroma: 15: 13 “Imana nyir’ibyiringiro ibuzuze umunezero wose n’amahoro biheshwa no kwizera, kugira ngo murusheho kwiringira mubiheshejwe n’imbaraga z’Umwuka Wera”.
Abaroma: 16: 20 “Imana nyir’amahoro izamenagura Satani munsi y’ibirenge byanyu bidatinze. Ubuntu bw’Umwami wacu Yesu Kristo bubane namwe.”
Yohana: 16: 33 “Ibyo mbibabwiriye kugira ngo mugire amahoro muri jye. Mu isi mugira umubabaro, ariko nimuhumure nanesheje isi.”
Efeso: 6: 13-16 “Nuko rero mutware intwaro zose z’Imana, kugira ngo mubashe gukomera ku munsi mubi, kandi murangije byose mubashe guhagarara mudatsinzwe. Muhagarare mushikamye mukenyeye ukuri, mwambaye gukiranuka nk’icyuma gikingira igituza, mukwese inkweto ari zo butumwa bwiza bw’amahoro bubiteguza, kandi ikigeretse kuri byose mutware kwizera nk’ingabo, ari ko muzashoboza kuzimya imyambi ya wa mubi yose yaka umuriro.”
2 Tesaronika: 3: 16 “Nuko rero Umwami wacu ajye abaha amahoro iteka ryose mu buryo bwose. Umwami abane namwe mwese.”
Malachie


text:
Mu nyigo yakozwe ku bagore n’abakobwa 3000, byagaragaye neza I minota mirongo itatu n’ibiri ari ikigero gihagije cy’igihe abagore benshi baba batangiye kumena amabanga babikijwe.
Muri iyo nyigo byagaragaye ko 85% y’abagore batabasha kubika ibanga kandi bigenda bibananira kubika ibanga cyane cyane kubera i koranabuhanga rifasha buri umwe kuba yagira icyo avuga ku buryo bworoshye.
Mu babajijwe, nk’uko tubikesha urubuga rwa 7sur7, 13% babivuga batabyitayeho mu gihe 40% barimena bazi ko bari kubibwira undi muntu ariko ari umuntu wabo wa hafi.
Mu bamena amabanga bose, abagera kuri kimwe cya kane bababazwa no kuba bamennye ibanga.
Ni byiza cyane burya kwishira mu mwanya w’uwakubikije ibanga dore ko ari ingenzi cyane mu buzima bw’abakundana. Zirikana kubika ibanga kuko burya rishobora gutuma uwarikubikije akomeza kugukunda kurushaho.
Video Abakobwa Beza
Iminota 32 irahagije kugirango umugore abe amennye ibanga
Mu nyigo yakozwe ku bagore n’abakobwa 3000, byagaragaye neza I minota mirongo itatu n’ibiri ari ikigero gihagije cy’igihe abagore benshi baba batangiye kumena amabanga babikijwe.


text:
Papa Francis yavuze ko guteza imbere umuco wo kwigirira icyizere no kwita ku bana bato na abari mu za bukuru mu miryango no mu mbaga nyamwinshi ni ikimenyetso kiza cy’uko Imana ibari hafi.
Ibi yabitangaje kuruyu wa mbere taliki 30 Nzeri2019 ,aho yabwiye uruvunganzoka rw’abantu bari bamuteze amatwi mu ikoraniro(misa) ko kutita ku bana n’abantu bageze mu za bukuru kubera intege nke baba bafite ko batuma bitakariza ikizere kandi ko ibyo bigaragaza ko nta Mana bifitemo ubwabo
Papa Francis yakomeje abwira abizera Imana ati”Urukundo rw’Imana ku bantu bayo ni nk’ikibatsi cy’umuriro ugurumana .Yababwiye kandi ko kudahuza imbaraga no kutita ku banyantege nke babarimo bigaragariza Imana ko abantu bayo batayitayeho ndetse ko banayibagiwe ,urukundo rwayo rero ni uko ibyo yabasezerayije byakomeza kugera kuri buri wese
Yakomeje kubwira abari aho ko kwita kubanyantege nke baba mu miryango yabo aricyo kimenyetso cy’ejo hazaza habo kandi ko nyuma yo gusoma icyanditswe kiboneka muri zakariya igice cya 8,ko yabonye ko kigaragaza neza ubuntu no kwigaragaza by’Imana ku bantu bayo
Papa Francis nanone yabasobanuriye ko iyo hari gukunda, kubaha no kwita ku buzima bwabo n’ubw’abantu babo ari ikimenyetso kigaragaza ko Imana iri mu miryango yabo
yakomeje avuga ko kwita no gukunda abasheshe akanguhe n’abana bato bagafatwa nk’imwe mu mitungo yagaciro y’umuryango mugari ni icyimenyetso kigaragaza ko Imana iri muri uwo muryango n’icyizere cyejo hazaza hawo.
Mu ijambo rye risoza Papa Francis, yabwiye abantu ko ikigero cy’ubukuru nicy’ubwana byose nikimenyetso cyuko abantu bita kubuzima bakabubungabunga kandi bakabikorana urukundo ibyo bikagagaragaza umuco w’icyizere cy’ubuzima kandi bikagaragaza kubaho neza kw’igihugu n’insengero muri rusange


text:
Amazi meza yagejejwe ku baturage 87.4% bavuye kuri 26.3% mu 1994
Yanditswe na Ntawitonda Jean Claude
Mu myaka 25 ishize u Rwanda rubohowe n’abari Ingabo za RPA-Inkotanyi, Abanyarwanda bateye intambwe mu kugezwaho amazi meza na serivisi z’isukura.
Uyubozi bwa WASAC bwishimira ko muri uku kwezi hizihijwe isabukuru yo Kwibohora ku nshuro ya 25, hari intambwe ishimishije yatewe mu kongera ingano y’amazi, kubaka ibikorwa remezo biyakwiza mu gihugu ndetse no kuyegereza abaturage.
Ubushakashatsi bwa 5 ku mibereho y’ingo mu Rwanda (EICV5) bwa 2016/2017 bugaragaza ko ubu Abanyarwanda bagerwaho n’amazi meza bageze kuri 87.4% bavuye kuri 26.3% bayagezwagaho mu 1994 na mbere yaho.
Gusa abatunze amazi mu bibanza byabo bavuye ku kuri 2.6 mu mwaka wa 1994 ubu bageze ku 9.4%. Ubu bushakashatsi bwagaragaje ko muri rusange 27% by’ingo zo mu gihugu zikoresha iminota iri munsi ya 5 ngo zigere ahari amazi meza, mu gihe 61% ari zo zikoresha iminota iri munsi ya 15.
Ingano y’amazi yatunganywaga ku munsi yavuye kuri meterokibe 78,040 mu 1994 none ubu ageze kuri meterokibe 267,660 zikwizwa mu mu gihugu hose buri munsi.
Ingo zigerwaho na serivisi z’isukura zavuye kuri 74.5% mu 2010 zigera kuri 86.2% kugeza ubu.
Leta y’u Rwanda yihaye intego y’uko mu 2024 Abanyarwanda bazaba bagerwaho n’amazi meza na serivisi z’isukura ku kigero cya 100%.
Hongerewe imbaraga mu mishinga itanga amazi meza
Umukozi ushinzwe igenamigambi mu Kigo k’Igihugu gishinzwe amazi, isuku n’isukura (WASAC) Hategekimana Samson, avuga ko ibyagezweho ari umusaruro w’imbaraga Leta ishyira mu igenamigambi n’ishyirwa mu bikorwa by’imishinga inyuranye.
Yagize ati: “Guhera mu mwaka wa 2017 Leta y’u Rwanda yongereye ingengo y’imari bifahsa mu kubaka inganda n’imiyoboro by’amazi hirya no hino mu gihugu. Byatumye hubakwa hanasanwa imiyoboro itandukanye ndete hongerwa n’ingano y’amazi.”
Mu myaka 25 ishize hubatswe inganda nshya 15 zitanga meterokibe 157,340 z’amazi ku munsi, havugururwa n’izindi nganda 10 zongererwa n’ubushobozi.
Mu kongera amazi mu Mujyi wa Kigali hubatswe uruganda rwa Nzove ya II rutanga meterokibe 40,000 z’amazi ku munsi
Hubatswe kandi Uruganda rushya rwa Nzove ya I rutanga meterokibe 40,000 rushobora kongererwa ubushobozi rukageza kuri meterokibe 65,000. Ingano y’amazi akwizwa muri Kigali muri rusange asigaye angana na meterokibe 145,000 k’umunsi.
Mu kongera amazi mu yindi mijyi, hari umushinga witiriwe Ikiyaga cya Victoria (Lake Victoria Water Supply and Sanitation/ LV WATSAN Phase II) ukomeje gufasha Abanyarwanda kugerwaho n’amazi meza mu mijyi yo mu ntara enye z’Igihugu.
Mu karere ka Kayonza, hari uruganda rwa Muhazi/LVWATSAN rutanga meterokibe zigera ku 2 800 buri munsi. Hubatswe kandi umuyoboro w’amazi wa kilometero 12.5 ugera ku kigega kibika meterokibe 1 000 ndetse n’imiyoboro y’amazi yashyizwe mu mugi ireshya na kirometero 30.
Mu Karere ka Nyanza hubatswe uruganda rwa Mpanga rutanga meterokibe 5,300 ku munsi, n’imiyoboro y’amazi ivuye ku ruganda yerekeza ku kigega kizigama meterokibe 2,000, n’indi miyoboro ikwiza amazi mu Mujyi wa Nyanza igera ku birometero 50.
Mu karere ka Nyagatare hubatswe ikigega n’uruganda rwa Mirama rutunganya amazi ku mugezi w’Umuvumba hafi n’Umujyi wa Nyagatare rutunganya meterokibe zigera ku 2,400 ku munsi.
Hubatswe uruganda rwa Muhazi ya I rutanga meterokibe 3,960 ku munsi rukwiza amazi mu Karere ka Rwamagana n’aka Kayonza
Mu Karere ka Rusizi huzuye uruganda rwitwa LITIRO rutanga meterokibe 5,200 z’amazi meza azamurwa muri Giheke-Kamembe-Nkanka. Ku Nkombo muri aka karere na ho hubatswe uruganda rufite ubushobozi bwo gutanga meterokibe 720 ku munsi.
Mu Karere ka Nyaruguru na ho hubatswe uruganda rwa Nyabimata rutanga meterokibe 1,500 ku munsi n’urwa mata rutanga meterokibe 500; mu Karere ka Ngoma hubatwe urutanga meterokibe 720, I Muhanga hubakwa urutanga meterokibe 2,880.
Mu kwita ku duce tutagira amazi kurusha utundi, WASAC yubatse uruganda rwa Kanyonyomba mu karere ka Bugesera, rutanga meterokibe 5 000 ruzajyana amazi i Gashora na Rweru. Hubatswe n’uruganda rwa Ngenda rwutanga meterokibe 4,840.
Hatangiye n’umushinga wo kubaka uruganda rwa Kanzenze ruzatanga meterokibe 40 000 ku munsi, izigera kuri 30 000 zikoherezwa i Kigali naho 10.000 zikoherezwa mu Bugesera ubu rugeze ku kigero cya 50%, uruganda rwa Gihira ruzatanga meterokibe 15,000 mu Karere ka Rubavu, urwa Mwoya ruzatanga meterokibe 3,000 mu karere ka Rusizi.
Hategeganyijwe kandi uruganda rwa Sake rutanga meterokibe 6,000 ku munsi mu Karere ka Ngoma, uruganda rwa Ngoma ruzatanga meterokibe 12,000 muri Nyagatare , Muhazi ruzagemurira Akarere ka gatsibo meterokibe 10,000, uruganda rwa Kagaga ruzubakwa i Muhanga ruzatanga meterokibe 9,000, urwa Mushogoro ruzatanga meterokibe 7,000 muri Karongi, urwa Busogwe rwa meterokibe 12,000 mu Karere ka Nyanza n’urwa Mwange rubarizwa i Gicumbi.
Imiyoboro y’amazi yaragutse iranavugururwa
Imiyoboro y’amazi mu migi y’u Rwanda yiyongereye ivuye ku birometero 1,683 mu mwaka wa 1994 igera ku birometero 12,190 mu mwaka wa 2019, mu gihe mu cyaro igeze ku birometero 12,459.
Mu miyoboro yubatswe harimo uwubatswe n’Umushinga wo gukwiza amazi n’ibikorwa by’isukura mu cyaro (PNEAR II) wubatse ibirometero 447 mu turere dutandatu ari two Musanze, Rulindo, Gicumbi, Rutsiro, Karongi na Nyamasheke.
Umushinga PEAMR (Projet d’Eau et d’Assainissement en milieu Rural) wubatswe ibirometero 269 bigeza amazi meza ku baturage 158,225 bo mu karere ka Gatsibo, Nyagatare, Huye, Nyanza, Gisagara, Ruhango, Kamonyi, Rusizi na Nyamasheke.
Binyuze mu mushinga PEPAPS wo gukwiza amazi meza n’ibikorwa by’isukura mu Majyepfo y’u Rwanda, hubatswe ibirometero 628 bigeza amazi meza ku baturage 298,246 bo mu karere ka Nyaruguru, Gisagara n’aka Huye.
Umushinga WASH (Water, Sanitation and Hygien) wubatse ibiromotero 646 bikwiza amazi meza mu baturage 522,669 batuye mu Karere ka Burera, Musanze, Nyabihu n’aka Rubavu.
Binyuze mu Mushinga FEA (Fond de l’ Eau et Assainissement) hubatswe ibirometero 86 byakwije amazi mu baturage 50,540 bo mu Karere ka Nyamagabe n’aka Nyaruguru.
Umushinga w’Abayapani babinyujije muri JAICA ugamije kongera amazi mu Burasirazuba bw’u Rwanda wubatse umuyoboro w’ibirometero 92 ukwiza amazi meza mu baturage 63,000 bo mu Karere ka Kirehe n’aka Ngoma.
Mu Karere ka Rulindo hubatswe kandi ibirometero 868.6 byakemuye ikibazo k’ibura ry’amazi meza ku baturage 323,045. Hubatswe ibindi birometero 637.7 bigize imiyoboro 12 igeza amazi meza ku baturage 335,306: Ruhashya-ntyazo, Muyaga-Hakani, Mageragere-Nyaruyenzi, Ntoma-Musheri , Nyabizi -Butaro, Bureranyana-Tanda, Kivomo-Bigeyo, Kanyonyomba-WSS, Murama-Rwamiko-Bukure, Gihengeri-Ngarama, Ntwari-Kayenzi, uwa wo guha amazi ibitaro bya Gatonde na Gatunda.
Hubatswe umuyoboro wa Musheri ufite uburebure bwa kirometero 98, uha amazi abaturage ibihumbi 45 bo muri Matimba, Musheri na Karangazi.
Harangiye kandi umuyoboro wa Butaro-Nyabizi mu Karere ka Burera ufite ibirometero 35 uha amazi abaturage ibihumbi 12.
Ku bufatanye n’abaterankunga, WASAC imaze no kubaka amariba agera ku 1 000 mu gihugu hose.
Muri ayo mariba harimo agera kuri 58 yacukuwe mu Ntara y’Amajyaruguru, n’andi yagiye mu Burasirazuba nko mu karere ka Nyagatare, Kayonza, Gatsibo na Kirehe aho atanga amazi ku baturage barenga 100 000.
Imishinga ikorwa ubu igomba kujyana n’igihe
Mu rwego rwo kubaka ibikorwa remezo biramba, WASAC yatangiye imishinga yo kongera imiyoboro yari mito (upgrading), gusana ishaje (rehabilitation) no kwagura (extention) cyangwa kugeza amazi aho ataragezwa hagenewe guturwa cyangwa gukorerwa ibikorwa bikeneye amazi.
Mu Mujyi wa Kigali hatangiye umushinga wo gusana no kwagura imiyoboro y’amazi ifite ibilometero 568 uzarangira muri 2020.
Hari kandi umushinga Leta y’u Rwanda ifatanyije n’u Buyapani, ugamije kugabanya igihombo cy’amazi meza apfa ubusa ataragera ku bagenerwabikorwa akava kuri 38.9% akagera nibura kuri 25% bitarenze mu 2024.
Imiyoboro irimo kubakwa izaba ifite ikoranabuhanga ryitwa ‘SCADA system’ (Supervisory Control and Data Acquisition System) igenzura imiyoboro, amazi ari mu kigega, ayakoreshejwe n’ahari ikibazo k’ingufu nyinshi zishobora kwangiza amatiyo kugira ngo zigabanywe.
Hatangiye n’ibikorwa byo kubaka imiyoboro mu migi 6 yunganira uwa Kigali hazasanwa kandi hagurwe ibirometero bigera kuri 1,112. Mu Mujyi wa Rubavu harimo umushinga wo gusana uruganda rwa Gihira rusanzwe rutanga meterokibe 8000 z’amazi ku munsi no kubaka uruganda rushya ruzatanga meterokibe 15000. Hazasanwa n’imiyoboro y’ibirometero 119.
Muri Muhanga n’indi mirenge yo muri Ruhango na Kamonyi hazakorwa imiyoboro y’ibirometero 205. Mu Mujyi wa Huye hazubakwa imiyoboro y’amazi ya kirometero 12 n’ibirometero 163 mu nkengero z’umugi.
Akarere ka Rusizi kazubakwamo imiyoboro y’ibirometero 237. Mu Mujyi wa Musanze hazubakwa ibirometero 47, n’ibirometero 115 bizakwizwa no mu nkengero z’umugi. Umujyi wa Nyagatare hazatunganywa umuyoboro w’ibirometero 43.
Mu bijyanye n’isukura, hamaze kubakwa inganda enye zitunganya imyanda ari zo urwa Gicumbi, urwa Nyanza, urwa Nyagatare n’urwa Kayonza.
Biteganyijwe ko hari n’izindi zizubakwa mu Mujyi wa Musanze, Karongi, Rusizi na Rubavu mu kubungabunga urusobe rw’ibinyabuzima mu duce twegereye Ikiyaga cya Kivu.
Hategenyijwe kandi uruganda rutunganya imyanda rwa Kigali ruzubakwa i Masaka, gusana inganda 15 zitunganya imyanza ndetse no kubaka uruganda runini rutunganya amazi yanduye (Kigali centralized sewerage system).


text:
Abasenateri barasaba Abanyarwanda kuzitabira ibiganiro byo kwibuka
Yanditswe na MUGABO LAMBERT
Ku munsi w’ejo hashize, mu gikorwa cy’umuganda ngaruka kwezi, abasenateri bifatanyije n’abaturage b’uturere twa Rulindo mu Ntara y’Amajyaruguru na Rwamagana mu Ntara y’Iburasirazuba, nyuma y’umuganda babakangurira kuzitabira ibiganiro mu gihe cyo kwibuka Jenoside yakorewe Abatutsi mu 1994, banabasaba kwitabira gahunda za Leta zinyuranye.
Ku muganda ngarukakwezi usoza ukwezi kwa Werurwe, itsinda ry’Abasenateri bari mu karere ka Rwamagana ryafatanyije n’abayobozi b’Akarere n’abaturage mu gikorwa cyo gutunganya umuhanda ujya ku wibutso rwa Jenoside yakorewe Abatutsi mu 1994 ruri i Nkungu mu murenge wa Munyaga, naho iryari mu karere ka Rulindo, bifatanyije n’abaturage bo mu Murenge wa Ntarabana mu gikorwa cyo kurwanya isuri, gusibura umuhanda no gukora inzira z’amazi z’umuhanda uherereye mu kagari ka Kajevuba ujya ku biro by’Umurenge wa Ntarabana.
Nyuma y’uyu muganda, mu karere ka Rwamagana, Senateri Sindikubwabo Jean Nepo mu kiganiro n’abaturage yagize ati “Uko twitabiriye uyu muganda rusange uyu munsi turi benshi, abe ari nako tuzarushaho kwitabira ibiganiro bizatangwa mu gihe cyo kwibuka abacu bazize Jenoside yakorewe Abatutsi muri Mata 1994.”
Akaba yarakomeje ababwira ko imiyoborere myiza igihugu gifite ari ikirezi kera, ati “Imiyoborere myiza dufite ni ikirezi twambaye kandi tuzi ko kera. Tugomba rero kukibungabunga, tukakirinda kwandura.”
Naho muri Rulindo, Visi Perezida wa Sena ushinzwe Amategeko no kugenzura ibikorwa bya Guverinoma, Harerimana Fatou wari uyoboye itsinda ry’abasenateri ryakoreyeyo umuganda, yasabye abaturage gufashanya mu gihe cyo kwibuka ku nshuro ya 24 Jenoside yakorewe Abatutsi, kandi birinda amagambo asesereza.
Yashishikarije abaturage kandi gukanguka bagakurikiza gahunda yo kuboneza urubyaro, kandi bigakorwa hagati y’umugabo n’umugore bashakanye nta banga. Harerimana Fatou kandi yahamagariye abaturage kwita ku isuku bacukura imisarane aho batuye kuko bahasanze ingo zitayifite, bityo isuku nke ikaba yabakururira indwara, ari yo mpamvu yo kuyirwanya.
Mu turere twombi aba basenateri bakoreye umuganda, basabye abaturage kuboneza urubyaro, kunoza isuku n’isukura ndetse n’imirire iboneye, no kuzitabira ibiganiro mu gihe cyo kwibuka ku nshuro ya 24 Jenoside yakorewe Abatutsi.


text:
IBYAKOZWE N’INTUMWA
IGICE CYA 44 - MU RUGO RWA KAYISARI.
Ubutumwa bwiza bwagize umusaruro ukomeye cyane mu bantu boroheje. “Ab’ubwenge bw’abantu bahamagawe si benshi; abakomeye bahamagawe si benshi; n’imfura zahamagawe si nyinshi.” (1Kor 1:26). Ntibyatekerezwaga ko Pawulo, umukene n’imbohe itagira incuti, yari gutegwa amatwi n’abakire n’abanyacyubahiro bo mu Banyaroma. Imibereho y’icyaha yaberekaga ibishashagirana ikabagira imbata. Nyamara mu ndushyi, mu bakeneshejwe no gukandamiza kwabo, ndetse no mu nkoreragahato zitagiraga icyo zitunze, abenshi muri bo bategeraga amatwi amagambo ya Pawulo banezerewe kandi mu kwizera Kristo baboneyemo ibyiringiro n’amahoro byababashishaga kwihanganira imiruho yabo. INI 285.1
Nyamara nubwo umurimo wa Pawulo watangiranye n’abicishaga bugufi n’abiyoroshyaga, imbaraga yawo yarakwiriye igera no mu ngoro y’Umwami w’abami. INI 285.2
Icyo gihe Roma wari umurwa mukuru w’isi. Ba Kayisari b’abibone bategekaga hafi amahanga yose yo ku isi. Umwami n’ibyegera bye ntibari bazi Umunyazareti wari wicishije bugufi cyangwa bamurebanaga urwango n’agasuzuguro. Nyamara mu gihe kitageze ku myaka ibiri ubutumwa bwiza bwabonye inzira buva mu icumbi riciriritse ry’imbohe bugera ibwami. Pawulo yari aboheshejwe iminyururu nk’umugizi wa nabi; ariko “ijambo ry’Imana ryo ntirishyirwa ku ngoyi.” 2Timoteyo 2:9. INI 285.3
Mu myaka yabanje intumwa Pawulo yari yaramamaje ukwizera Kristo mu ruhame afite imbaraga yatsindaga, kandi kubera ibimenyetso n’ibitangaza yakoze, yari yaratanze igihamya kidashidikanywaho cy’imico ye mvajuru. Yari yarahagurukanye gushikama gukomeye imbere y’abahanga b’Abagiriki kandi kubw’ubwenge bwe n’ubutyoza bwe yari yaracecekesheje ibyo ubucurabwenge bwiratwaga bwavugaga. Yari yarahagaze imbere y’abami n’abategetsi avuga ashize amanga nta mususu maze avuga ku bijyanye n’ubutungane, kwirinda n’urubanza ruzaza kugeza ubwo abategetsi b’abibone bahinze umushitsi nk’aho bitegerezaga ibiteye ubwoba byo ku munsi w’Imana. INI 285.4
Ubu noneho Pawulo nta mahirwe nk’ayo yari yaragize kuko yari afungiye aho yari acumbitse wenyine kandi yashoboraga kubwira ukuri abazaga kumushaka aho gusa. Nk’uko byagendekeye Mose na Aroni ntabwo Pawulo yari afite itegeko mvajuru rimubwira kujya imbere y’umwami w’inkozi y’ibibi bityo ngo mu izina rya NDIHO ukomeye abashe gucyaha ubugome bwe n’ikandamiza yakoraga. Nyamara iki gihe ubwo umuvugizi w’ubutumwa bwiza yasaga n’uwabujijwe gukorera mu ruhame, ni ho ubutumwa bwiza bwagize insinzi ikomeye; kubera ko mu rugo rw’umwami ubwe havuyemo abizeye biyongera mu Itorero. INI 285.5
Nta handi hantu hari umwuka utaberanye n’Ubukristo kurusha i Roma mu rugo rw’ibwami. Nero yagaragaraga ko yari yarahanaguye mu mutima we udusigisigi tw’ishusho y’Imana ndetse n’ubumuntu ku buryo yasaga na Satani. Abafasha be n’ibyegera bye muri rusange bari bafite imico nk’iye mu burakari bukaze, agasuzuguro no gukora ibibi bikabije. Uko byagaragariraga abantu bose ntibyari gushobokera Ubukristo guhabwa umwanya mu rugo no mu ngoro y’umwami Nero. INI 286.1
Nyamara muri iki gihe nk’uko n’ikindi gihe cyinshi byari byaragenze, ukuri kw’ibyo Pawulo yavugaga kwagaragaje ko intwaro yarwanishaga “imbere y’Imana zagiraga imbaraga zo gusenya ibihome no kubikubita hasi.” (2 Kor 10:4). Ndetse no mu rugo rwa Nero, amakamba y’umusaraba yarambawe. Mu bafashaga umwami w’inkozi y’ibibi bikomeye havuyemo abahindutse baba abana b’Imana. Aba ngaba ntabwo bari Abakristo mu ibanga ahubwo barabigaragazaga. Ntabwo bakozwaga isoni no kwizera kwabo. INI 286.2
Ni ubuhe buryo bwakoreshejwe kugira ngo Ubukristo bwinjire kandi bushikame ahantu hagaragaraga ko kubwemera bitashobokaga? Mu rwandiko rwe yandikiye Abanyafilipi, Pawulo avuga ko gufungwa kwe ari ko kwamushoboje kubona abihana bakizera bo mu rugo rwa Nero. Mu rwego rwo gutinya ko hatekerezwa ko imibabaro ye yaba yarakomye mu nkokora iterambere ry’umurimo wo kwamamaza ubutumwa bwiza, Pawulo yarabahumurije ati: “Bene Data, ndashaka ko mumenya yuko ibyambayeho bitabereye ubutumwa bwiza inkomyi, ahubwo byabushyize imbere.” Abafilipi 1:12. INI 286.3
Igihe amatorero ya Gikristo yamenyaga bwa mbere ko Pawulo yari agiye gusura i Roma, bahanze amaso ikimenyetso cy’insinzi y’ubutumwa bwiza muri uwo mujyi. Pawulo yari yaramamaje ukuri ahantu henshi; yari yarakwamamaje mu mijyi minini. Mbese iyi ntwari yo kwizera ntiyari kubona umusaruro mwiza agarurira Kristo abantu ndetse no muri uyu mujyi mukuru w’isi? Nyamara ibyiringiro byabo byaciwe intege no kumva ko Pawulo yajyanywe i Roma ari imbohe. Bari bafite ibyiringiro bikomeye ko, igihe ubutumwa bwiza bushinze imizi muri uyu mujyi ukomeye, bazabona bwamamara vuba vuba mu mahanga yose kandi bugahinduka imbaraga itsinda mu isi yose. Mbega ukuntu bacitse intege cyane! Ibyo abantu bari biteze byari byananiranye, nyamara si ko byabaye ku mugambi w’Imana. INI 286.4
Ntabwo ibibwirizwa bya Pawulo ari byo byarehereje abatuye ibwami kuyoboka Ubukristo, ahubwo babitewe n’ingoyi yarimo. Igihe Pawulo yari imbohe niho yaciye iminyururu yari iboheye imitima y’abantu benshi mu bubata bw’icyaha. Si n’ibyo byonyine. Yaravuze ati: “Nuko ibyo bituma abenshi bo muri bene Data bari mu Mwami Yesu na bo biringizwa n’ingoyi zanjye, bakarushaho gutinyuka no kuvuga ijambo ry’Imana bashize amanga.” Abafilipi 1:14. INI 286.5
Kwihangana no kwikomeza kwa Pawulo mu gihe kirekire yamaze afunzwe kandi arengana, ubutwari bwe no kwizera, ubwabyo byari ikibwirizwa gihoraho. Umwuka we wari utandukanye n’uw’ab’isi, wari igihamya cy’uko imbaraga yari muri we yasumbaga iyari mu b’isi. Kubera urugero yatanze, Abakristo bahawe imbaraga ikomeye baba abavugizi b’umurimo Pawulo yakoreraga mu ruhame ariko akaba yari yarawukuwemo. Ni muri ubu buryo kuba imbohe kw’intumwa Pawulo kwateye impinduka ku buryo igihe imbaraga ye no kuba ingirakamaro kwe byasaga n’ibyakuweho ndetse uko byagaragariraga bose akaba ntacyo yari ashoboye gukora, ubwo nibwo yasaruye imiba mu mirima yasaga n’uwabujijwe kugeramo rwose maze ayizanira Kristo. INI 287.1
Mbere y’uko iyo myaka ibiri yo kuba mu nzu y’imboye irangira, Pawulo yashoboraga kuvuga ati: “Kuko byamenyekanye mu basirikare barinda Kayisari bose, no mu bandi bose, yuko ari ku bwa Yesu naboshywe,” kandi mu bantu boherereje indamutso Abanyafilipi avuga cyane ko ari ” abo kwa Kayisari.” Abafilipi 1:13; 4:22. INI 287.2
Kwihangana n’ubutwari bifite insinzi yabyo. Kubwo kugiraneza mu bigeragezo, kimwe no gushira ubwoba mu byo umuntu agambirira gukora, abantu bashobora kugarurirwa Kristo. Umukristo wihangana kandi akikomeza mu gihe cy’ibyago no mu kababaro, ndetse agasakirana n’urupfu ubwarwo afite amahoro no gutuza bikomoka ku kwizera kudahuzagurika, uwo ashobora gutuma ubutumwa bwiza bugera kuri byinshi kurusha ibyo yashoboraga kuba yarakoze kubw’imibereho ye y’igihe kirekire cy’umurimo ukozwe mu budahemuka. Akenshi igihe umugaragu w’Imana ahagaritswe gukora yisanzuye, ubushobozi budasanzwe bw’Imana twakagombye gusaba ngo bube hafi yacu, Imana iraburatanga kugira ngo hakorwe umurimo utari gukorwa uwo mugaragu wayo akiri mu murimo. INI 287.3
Reka he kugira umuyoboke wa Kristo utekereza ko igihe atagishoboye gukorera Imana n’ukuri kwayo ku mugaragaro kandi ashishikaye ko nta wundi murimo yakora cyangwa nta yindi ngororano yakorera. Abahamya nyakuri ba Kristo nta na rimwe bibagirana. Igihe bafite amagara mazima n’igihe barwaye, ari bazima cyangwa mu rupfu, Imana ikomeza kubakoresha. Iyo abagaragu ba Kristo barenganywaga binyuze mu buriganya bwa Satani, umurimo bari bagikora ugakomwa mu nkokora, igihe bashyirwaga mu nzu y’imbohe cyangwa bagakurubanwa bajyanwa kwicwa, niho ukuri kwashoboraga kugera ku nsinzi ikomeye cyane. Igihe ubuhamya bw’aba bagaragu b’indahemuka bwashimangirwaga n’amaraso yabo, nibwo abantu bashidikanyaga bemeye kwizera Kristo kandi bahagararana ubutwari kubwa Kristo. Mu ivu ry’abatwitswe bazira kwizera Imana havuyemo umusaruro mwinshi cyane w’abiyeguriye Imana. INI 287.4
Umwete n’ubudahemuka bya Pawulo n’abakozi bagenzi be ndetse no kwizera no kumvira kw’aba bayobotse Ubukristo mu bihe byari bigoye, bikebura ubunebwe no kubura kwizera mu murimo wa Kristo. Intumwa Pawulo n’abakozi bagenzi be bashobora kuba baribwiye ko byari impfabusa guhamagarira abagaragu ba Nero kwihana no kwizera Kristo kubera ko bari bugarijwe n’ibigeragezo bikaze, bakikijwe n’inzitizi zikomeye kandi bahanganye no kurwanywa byimazeyo. Ariko se n’iyo bemera ukuri bari kugukurikiza bate? Nyamara Pawulo ntiyigeze atekereza atyo; yabwirije abo bantu ukuri afite kwizera kandi mu bamwumvise habonetsemo bamwe biyemeje kumvira uko byagenda kose. Batitaye ku nzitizi n’amakuba, bari kwemera umucyo kandi bakiringira ko Imana izabashoboza kumurikishiriza abandi umucyo wabo. INI 288.1
Ntabwo mu rugo rwa Kayisari abahindutse bemeye ukuri gusa, ahubwo nyuma yo guhinduka kwabo bagumye muri urwo rugo. Ntabwo bumvise babonye umudendezo wo kureka inshingano z’imirimo yabo kubera ko abari babazengurutse batari bakibarebana umutima mwiza. Ukuri kwari kwarabasanze aho maze baguma aho. Bahamyaga imbaraga ihindura iri mu mu kwizera gushya bakoresheje imibereho yabo yahindutse n’imico yabo. INI 288.2
Mbese hari abantu bagwa mu gishuko cyo gufata ibyo bahura nabyo maze bakabigira urwitwazo rubabuza guhamya Kristo? Reka bitegereze ibyari bikikije abigishwa bo mu rugo rwa Kayisari: ubugome bw’umwami no kwangirika kw’imico kw’ab’ibwami. Ntabwo dushobora gutekereza ibyo abantu bahura nabyo bibabera imbogamizi mu mibereho y’iby’iyobokamana kandi bibasaba kwitanga cyangwa kurwanywa nk’ibyo aba bahindutse bo mu rugo rwa Kayisari bari barimo. Nubwo bari bari mu ngorane no mu makuba bakomeje ubudahemuka bwabo. Bitewe n’imbogamizi zisa nk’aho nta wazirenga, Umukristo ashobora gushaka gutanga urwitwazo rwo kutumvira ukuri nk’uko kuri muri Yesu; nyamara ntashobora gutanga urwitwazo rufite ireme. Aramutse abigenje atyo, yaba agaragaje ko Imana yashyiriyeho abana bayo ibyangombwa biruhije kubahiriza ngo bahabwe agakiza. INI 288.3
Umuntu ufite umutima urangamiye gukorera Imana azabona amahirwe yo kuyivugira. Umuntu wese uzaba yiyemeje gushaka mbere na mbere ubwami bw’Imana n’ubutungane bwayo, ingorane azahura nazo zizaba ubusa ze kumuzitira. Mu mbaraga azakomora mu gusenga no kwiga ijambo ry’Imana, azashaka iby’ukuri kandi areke ingeso mbi. Iyo umwizera ahanze amaso Yesu we Banze ryo kwizera akaba ari nawe ugusohoza, Yesu wihanganiye kuvuguruzwa n’abanyabyaha, uwo mwizera azatsinda agasuzuguro no gukwenwa. Nyir’ijambo ry’ukuri ni we wasezeranye ubufasha n’ubuntu bihagije mu kibazo cyose. Amaboko ye ahoraho agose umuntu umusanga amushakaho ubufasha. Mu burinzi bwe, dushobora kwiruhukira mu mahoro tuvuga tuti: “Uko ntinya kose, nzakwiringira.” Zaburi 56:3. Abiringira Imana bose izabasohoreza isezerano ryayo. INI 288.4
Akoresheje urugero rwe bwite, Umukiza yerekanye ko abayoboke be bashobora kuba mu isi nyamara ntibabe ab’isi. Ntiyazanywe no kwifatanya n’ibinezeza byayo biyobya, ngo aze kujyanwa hirya no hino n’imigenzo yayo no gukurikiza imikorere yayo; ahubwo yaje gukora ibyo Se ashaka, aza gushaka no gukiza icyazimiye. Igihe Umukristo afite iyi ntego imbere ye, ashobora guhagarara atandujwe n’ibimukikije. Uko azaba ameze kose cyangwa ibyo azaba arimo byose, yaba afite icyubahiro cyangwa acishijwe bugufi, azerekana imbaraga y’idini nyakuri mu gukorana ubudahemuka inshingano ye. INI 289.1
Imibereho ya Gikristo ntikura bitewe n’uko atari mu bigeragezo ahubwo ikura ari hagati muri byo. Guhangana no kwangwa no kurwanywa bituma umuyoboke wa Kristo arushaho kuba maso kandi agashishikarira gusenga yiyegereza Umufasha ukomeye. Ikigeragezo gikomeye cyihanganiwe kubw’ubuntu bw’Imana gituma habaho kwihangana, kuba maso, ubutwari ndetse n’ibyiringiro byimbitse bishikamye mu Mana. Insinzi y’ukwizera kwa Gikristo ni yo ibashisha umuyoboke wako kubabara no gukomera; kwitanga no gutsinda; kwicwa umunsi ukira ndetse no kubaho; kwihanganira umusaraba bityo agatsindira ikamba ry’icyubahiro. INI 289.2


text:
Umuganga yitabye urukiko kuri ‘zoom’ arimo abaga umurwayi
Abayobozi mu nzego z’ubuzima muri ‘California’ muri Leta Zunze Ubumwe za Amerika batangaje ko bagiye gukora iperereza ku muganga ubaga (chirurgien plasticien), witabye urukiko mu buryo bw’ikoranabuhanga ‘video conference’ kubera icyaha yari yakoze kijyanye no kwica amategeko yo mu muhanda, akarwitaba anabaga umurwayi.
Ikinyamakuru ‘The Sacramento Bee’ cyandikirwa aho muri ‘Californie’ cyatangaje ko uwitwa Scott Green, ku wa Kane w’icyumweru gishize yitabye urukiko rukuru rwa Sacramento, kuko iburanisha ryabaye mu buryo bw’ikoranabuhanga kubera icyorezo cya Coronavirus, uwo muganga yitabiriye iburanisha ari mu cyumba babagiramo abarwayi (salle d’opération).
Yari yambaye imyambaro abaganga bambara mu gihe barimo kubaga abarwayi ndetse hari n’umurwayi yarimo abaga, kuko amajwi y’imashini ziba ziri mu cyumba babagiramo zashoboraga kumvikana muri videwo.
Umwanditsi w’urukiko wari mu cyumba cy’iburanisha yahamagaye Green aramusuhuza amubaza niba yiteguye gukurikira iburanisha, Green yikiriza akoresheje ikimenyetso cyo kuzamura ingohe. Nyuma umwanditsi w’urukiko aramubaza ati “Wagira ngo murahuze muri aka kanya ariko?”
Green yasubije agira ati “Ni byo rwose ndi mu cyumba babagiramo abarwayi, ariko niteguye kwitabira iburanisha. Nimutangire”.
Umwanditsi w’urukiko yibukije Green ko iburanisha ry’imanza zijyanye no kwica amategeko y’umuhanda ziburanishwa mu ruhame kuko itegeko ribyemera. Uwo muganga yasubije ko abyumva neza, ibyo akabyikiriza ariko umutwe wubitse arimo akora akazi ke, mu gihe bari bategereje ko Komiseri w’urukiko Gary Link yinjira mu cyumba cy’iburanisha.
Mu gihe Link yari amaze kwinjira mu cyumba cy’iburanisha, yabonye Umuganga kuri ‘écran’ umucamanza yanga gutangiza iburananisha, kuko yari afite impungenge z’umurwayi warimo abagwa.
Green ati “Mfite undi muganga wize ibyo kubaga dufatanya, ni ukuvuga ko nshobora kuguma hano kugira ngo no kubaga umurwayi bikunde”.
Umucamanza yahise avuga ko atekereza ko Green atari mu mwanya wo kuba yakwitabira iburanisha, akurikije aho ari n’ibyo arimo. Uwo mucamanza yahise abwira Green ko yazamushakira indi tariki aburanaho, urubanza rukimurwa yagize ati, “Iyo ukoze ikintu utagishyizeho umutima, nta ruhare ukigizemo, ubwo n’umuryayi ntiyabona ibyo yaje abakeneyeho”.
Nyuma yo kumva ibyo, Green yasabye imbabazi yongeraho ko “Hari ubwo kubaga umuntu bitagenda buri gihe uko…”, akirimo kuvuga ibyo, umucamanza yahise amuca mu ijambo, agira ati “Ibyo birashyika.Turashaka kugira abantu bafite ubuzima bwiza, kandi bazima. Icyo ni ikintu cy’ingenzi”.
Inama y’Abaganga (Conseil medical) yo muri California yatangaje ko igiye gukurikirana uko byagenze, kuko ngo ubundi yibwiraga ko “abaganga bakurikiza amabwiriza agenga umurimo wabo ndetse no kwitwararika mu gihe barimo bavura umurwayi”.


text:
Akaga gakomeye mu murwa w’Iparis mu gihugu cya France.
April 22, 2018 Ijambo ry’Uhoraho rikomeza kunzaho cyane maze rirambwira riti,mwana w’umuntu,igihugu cy’Ubufaransa kigiye guhura nakaga gakomeye ibyago,ndetse na makuba,kuko cyuzuyemo imbaraga z’Umwijima mwinshi cyane,SATANI akaba ariwe mana yabo,kandi bakaba barishe ubwoko bw’Uhoraho Uwiteka Imana Nyiringabo uko niko Uwiteka abivuga.
Ijambo ry’Uhoraho rirambwira riti,mwana w’umuntu,dore umurwa mukuru w’IPARIS uzahura na kaga gakomeye cyane,ibyago,amakuba na kaga gakomeye cyane,bigiye kuba muri uwo murwa mukuru ufite imihanda ikuzimu ndetse no munsi y’inyanja aho bashyize imihanda banyuramo bakibwira yuko ubwenge bwabo buhuye n’ubw’Uhoraho Uwiteka Imana Nyiringabo niko abivuga.
Ijambo ry’Uhoraho ryongera kunzaho maze rirambwira riti,mwana w’umuntu,undi murwa witwa BAMACO wo mugihugu cya MALI kiri kumugabane wa Africa,icyo gihugu nacyo kikaba cyaciriweho iteka n’Uhoraho Uwiteka Imana Nyiringabo uko niko Uwiteka abivuga.Umurwa wicyo gihugu nawo n’umwe mu mirwa igiye gucirwaho iteka,ijambo ry’Uhoraho rikomeza kunzaho maze rirambwira riti,mwana w’umuntu,undika ibihanurwa ko n’umurwa wa BAMACO nawo uciriweho iteka kubera gukiranirwa gukomeye cyane kubera muri uwo murwa,aho wigarurirwe n’imbaraga z’umwanzi uwo murwa ukaba wuzuyemo imbaraga z’umwijima zo kurwego rw’ikirenga zikorerwa mu isi ya bazima,umutware w’umwijima akaba yarigaruriwe na Satani uko niko Uhoraho Uwiteka Imana Nyiringabo abivuga kandi ni uko abitegetse!
Umwakagara ahungira Rwampara
Njyanwa mu iyerekwa mbona muri gakondo ya bakiranutsi,Umwakagara aho aba mukiyovu cy’abakungu,hamubanye hatoya,nerekwa ahimuka ajya ahitwa “RWAMPALA”ariho ahungira nyuma yo kwifuza intambara izamukura kubutegetsi yibwira yuko itazabaho,maze ukuboko k’Uhoraho kumaze kumuramburirwaho,abura aho akwirwa uko niko Uhoraho Uwiteka Nyiringabo abivuga.
Umwakagara acukura imyobo munsi yubutaka
Ijambo ry’Uhoraho rinzaho rirambwira riti,mwana w’umuntu,intambara yo gukuraho Umwakagara kuza iraje,kandi nubwo yacukuye imyobo munsi yumurwa(Yerusalem)yerekeza JALI iturutse mukiyovu,iyo myobo yo munsi nta cyo izamumarira kuko Uhoraho yamuhagurukiye kandi akaba yaramaze gutsindwa nurubanza imbere y’Uhoraho Uwiteka Imana Nyiringabo niko abivuga.
Njyanwa mu iyerekwa ntambagira ikyovu cyose aho atuye nsanga hahindutse amatongo,amazu asigaye ari aya basirikare gusa,kandi nabo nta bwo bakiyabamo kubera uburetwa bw’Umwakagara bukabije abahozaho ababwira kumulinda ngo adacibwa igihanga kubera ubwoba bwe uko niko Uwiteka Nyiringabo abivuga.
Ijambo ry’Uwiteka rirambwira riti,mwana w’umuntu,dore Umwakagara igihe cye kirarangiye,kandi urugamba ruzatangirira mu murwa rwagati,nta bwo ruzatangirira hanze y’umurwa,aho niho Umwakagara azajya yirirwa atwara imodoka akazajya ayiraramo kuko azaba atagifite aho yegeka umsaya kandi ni myobo ye yarikizihishamo ubuhanuzi bukaba bwarayishyize ahagaragara bityo azajya yirriwa mu modoka ayiraramo kuzageza igihe azafatirwa agacibwa igihanga uko niko Uhoraho Uwiteka Nyiringabo abivuga.
Abagore Gen.James Kabarebe yanduje SIDA bacirwaho iteka
Nerekwa indaya zose za Gen.James Kabarebe yanduje HIV(SIDA)kubushake kuko bahisemo kwandura sida bagahabwa intonorano,mbona ko batangiye kwicuza impamvu bemere kuryamana nawe bagahabwa SIDA kubera guhabwa amazu nibindi bijyanye nubutunzi bw’isi,none akaba agiye gukurwa kubutegetsi.
Ijambo ry’Uhoraho rinzaho rirambwira riti,mwana w’umuntu,dore indaya za James Kabarebe zimaze kwicuza bikomeye kubera zameye kwanduzwa SIDA zikajya ziryamana nawe nta gakingirizo ngo kuko bahawe intonorano zitubutse none baciriweho iteka igihe cyabo kirarangiye bagiye gupfa urupfu nagashinyaguro uko niko Uwiteka Imana Nyiringabo abivuga.
Ijambo ry’Uhoraho rikomeza kumbwira ibyuwo muherewe uburyo imitungo ye izafatirwa yose nyuma yuko ubutegetsi bwe n’Umwakagara buzaba bukuweho ni vuba kandi sicyera kugirango ibyo bisohoze umulimo wabyo uko niko Uhoraho Nyiringabo abivuga.
Ijambo ry’Uhoraho rinzaho rirambwira riti,mwana w’umuntu,uko Kabarebe yabonye biriya bintu,ninako bizagenda,kuko yabibonye muburiganya,nawe azabyamburwa mu buriganya.
Yasahuye muri DR Congo (Zaire) yibwiraga yuko baciriweho iteka,maze akaba ari umutoni k’Uhoraho Uwiteka Imana Nyiringabo?Ariko umuntu wese ukora ibyo gukiranirwa ntazabura gucirwwaho iteka n’Uhoraho,kandi uwicisha INKOTA nawe ntazabura kwicishwa indi uko niko Uhoraho Nyiringabo abivuga.
Pastor Gataha Straton ajyanwa mu ishuli
Njyanwa mu iyerekwa mbona Pastor GATAHA STRATON ajyanwa kwigisha abanyeshuli b’amashuli abanza,ariko agezeyo abura ikibaho cyo kwandikaho yigisha abanyeshuli.Uwo muyobozi wa Eglise Vivante ukorera mukanogo yigishwa n’Uhoraho kubaha Uhoraho Uwiteka Imana Nyiringabo niko Uwiteka abivuga.
Maze mbona ko ashatse agafuka kumuceri gafite kilo [50] akazajya ari ko yandikaho imbere ni nyuma.Ariko abanyeshuli nabo wabonaga batamwitayeho kuko ibyo yararimo akora byasaga n’umuntu wimurira inyanja mukobo kacukuwe na bana mu byondo uko niko Uhoraho Nyiringabo abivuga.
Uburiganya bw’Abega butahurwa n’Umuhanuzi
Njyanwa mu iyerekwa mbona umugisha mwinshi cyane wikukubye inshuro [4] kuko bagiye kohereza Umuhanuzi $4000 y’America.Maze ijambo ry’Uhoraho rinzaho rirambwira riti,mwana w’umuntu,umugisha ulimo gutunganywa vuba cyane ngo woherezwe n’intonorano z’inkozi z’ikibi zo mu bwoko bwa Abega bashaka kugufatira ku kagori.Ni uko rero ube maso cyane umenye uko ugenza kwa kundi usanzwe ubigenza uko Uhoraho Uwiteka Imana Nyiringabo abivuga.
Ariko uwo mugisha ufite ikibazo cy’ubugambanyi bwa abega,baliya bazungu bakwandikiye bakubwira yuko bashaka gushyigikira umulimo ukora,nibamagigiri bakorana na abega,ubu bari mu nama bashakisha uburyo bakoresha A/C yawe wabahaye ikorana na PayPal account,bavuga ko bakoresha gusa paypal account kwishyura amashillingi bashakaga kohereza kugirango ahite afaturwa na bank byitwa ko ukwiye kuyishyurira imisoro ayo mashillingi winjije muri konti yawe uko niko Uhoraho Uwiteka Nyiringabo abivuga.
Ijambo ry’Uhoraho rikomeza kunzaho cyane maze rirambwira riti,wowe ubihorere bayohereze,hannyuma urwo rubanza ruzaburanwa n’Uhoraho Uwiteka Imana Nyiringabo.Niba bashaka amashillingi bazayatware kuko azaba ari mu maboko yabo,ntuzigere ugera kuri bank kuyabaza cyangwa kuyishyuza kuko icyo bashaka ari ukugirango uhinguke ugaragare maze babone uko bagutwara mu butabera bitwaje amashillingi bakoherereje uko niko Uhoraho Nyiringabo abivuga.
Agatsiko ka FPR gatatanira mu butayu bugufiya
Njyanwa mu iyerekwa mbona agatsiko ka FPR gatatana kose gashiraho kubera gukiranirwa gukabije cyane bakoreye ubwoko bw’Uwiteka Imana Nyiringabo.Ijambo ry’Uhoraho rinzaho rirambwira riti,mwana w’umuntu,dore agatsiko karatatanye kandi igihugu cyose bazahungiramo,bazafatwa batabwe muriyombi.
None bacireho iteka ubahe numero yurubanza kugirango umuntu wese,cyangwa igihugu icyari cyo cyose kiziha kubakira no kubacumbikira kizacirweho iteka,kandi uhanurire burigihugu cyabafashije kwica ubwoko bwanjye ibyago bikomeye biturutse k’Uhoraho Uwiteka Imana Nyiringabo bizagere kuri icyo gihugu na batera nkunga bose babibafashijemo kugirango Uhoraho azarambure ikiganza cye maze abahanire gukiranirwa kwabo uko niko Uwiteka Imana Nyiringabo abivuga.
Amaraso yamenwe na FPR asaba Uwiteka guhorerwa
Kuko bamennye amaraso menshi cyane kandi atariho urubanza,kandi bayamena mu gihe gitoya cyane.Ayo maraso nabugingo nubu ahora asaba Uwiteka guhererwa Itangiriro 4:9-10,nuko rero ubacireho iteka kugirango bakurwe imbere ya maso y’Uhoraho.Dore N°0135/0004/0018 uko niko Uhoraho Uwiteka Imana Nyiringabo abivuga.
Ako gatsiko nta bwo kishe gusa ubwoko bw’Uhoraho gusa,ahubwo kanakoresha imbaraga zikabije z’umwijima,aho bahumanije igihugu cyose bibwira yuko umwanzi na SATANI azabaha imbaraga zo kuzaramba ku ngoma,nyamara birengagije yuko isi yaremwe n’Uhoraho Uwiteka Imana Nyiringabo,kandi ibyaremwe byose byaremwe nawe maze arabifata abishyira mu isi ya bazima kugirango bimuramye kandi bimukorere ariko umwanzi arabariganya nabo bemera kuriganywa kubera yuko batumviye ijambo ry’Uhoraho Uwiteka Imana Nyiringabo uko niko Uwiteka abivuga.
Njyanwa mu iyerekwa mbona itangaza makuru ry’inyangeNews ritangira kwishyura imisoro kubera ko Uwiteka azaba amaze kurizamura akarishyira hejuru rikaba nkibindi bigo byose byitangaza makuru bikorera mu isi ya bazima uko niko Uhoraho Nyiringabo abitegetse.
Inzu Umwakaggara akunze kwihishamo
Ijambo ry’Uhoraho rinzaho rirambwira riti,mwana w’umuntu,dore Umwakagara asigaye yihisha mu nzu yitwa Valentine House yubatse mukiyovu cy’abakungu,kijya kwegera “RWAMPALA”iyo nzu igaragara nk’inzu yubucuruzi ariko munsi yayo hubatsemo kave(Under Basement)muri iyiminsi niho yihisha kuko azi neza yuko bashobora kumuca igihanga umwanya uwari wo wose akaba ategereje urupfu igihe icyari cyo cyose,kuko ibyo yakoreye abandi ninabyo agiye gukorerwa uko niko Uwiteka Imana Nyiringabo abivuga.
Umugisha uturutse k’Uwiteka Imana Nyiringabo
Nerekwa mfata Impongo y’umurindangwe,nyifata ukuboko nihember rimwe kugirango itabona uko irinyicisha(Umugisha wagutse)maze ijambo ry’Uhoraho rinzaho rirambwira riti,mwana w’umuntu,dore Uhoraho Nyiringabo ategetse abashinzwe (Finance and Planing) muri minisiteri y’imali nigena migambi ko bakora vuba bakohereza umugisha ushoboka wose kugirango utunganye ibidatunganye vuba cyane kuko igihe cy’Umwakagara cyarangiye kandi ntashobora gukurwaho mu igihe imilimo isabwa gutunganywa mbere yuko akurwaho itunganywa niko Uhoraho Nyiringabo abivuga.
Umwakagara ahindurirwa izina ku nshuro ya kabiri
April 23, 2018 njyanwa mu iyerekwa mbona Umwakagara yicajwe muruhame arimo kubwirwa amagambo akomeye yubuhanuzi nuwitwa JACK ubusanzwe arahanura atuye muri gakondo ya bakiranutsi,ariko akunze kurangwa no kubura ubwenge mu byo ahanura,ariko ubusanzwe umwuka w’Uhoraho wabaga muri we niba atarahinduka ngo atwarwe nibyikigihe nkuko na bandi ba DEMA babigenje uko niko Uhoraho Uwiteka Nyiringabo abivuga.
Numva uwo Muhanuzi amubwira ngo”WA KAGABO WE”tega amatwi maze wumve uko Uhoraho Uwiteka Imana Nyiringabo avuga’uhereye none nta bwo ucyitwa Paul Kagame,ahubwo Uwiteka aguhinduriye izina akwise”AKAGABO”bisobanura ko utagifite agaciro imbere y’Uhoraho Uwiteka Imana Nyiringabo,ndetse nicyubahiro wari warahawe nabadayimoni nacyo uracyambuwe kuko uhawe izina rishya,nta bwo uzongera kwita Kagame,kuko ubaye “AKAGABO”uko niko Uhoraho Uwiteka Imana Nyiringabo abitegetse!
Ijambo ry’Uhoraho rikomeza kunzaho maze rirambwira riti,mwana w’umuntu,ako kagabo,kamaze guta agaciro imbere y’Uhoraho Uwiteka Imana Nyirimgabo,ubwo bakwambuye kwitwa umugabo,nabadayimoni baragahunga kuko wambuwe ubutware bwose uko niko Uhoraho Nyiringabo abivuga.
Ubwo Umuhanuzi akomeza kumubwira ibyaha yakoze imbere y’Uhoraho Uwiteka Imana Nyiringabo,kandi abwirwa uko yamennye amaraso menshi cyane atagira ingano kugirango asingire ubutegetsi ahitana abatagira kivurira abahindura ikiraro kugirango yambuke ikiraro agere ku ntebe ya bukunzi uko niko Uhoraho Uwiteka Nyiringabo abivuga.
Ijambo ry’Uhoraho rinzaho rirambwira riti,mwana w’umuntu,iby’Umwakagara birarangiye,ubwo Uwiteka amuhinduriye izina akamwita akandi kazina,hanura umubwire uti,mwana w’umuntu,wigize akamana mu isi yabazima,wazamuye umutima wawe uwugeza mu bushorishori bw’ibicu,wishyirira uburiri mu mashami y’Inyenyeri wibwira yuko ntawakumanura ngo agukubite hasi,ariko wabeshye umutima wawe kuko ngiye ku kumanura nkagukubita hasi maze isi yose igatangara bakamenya yuko nd’Uhoraho Uwiteka uca imanza zitabera uko niko Uwiteka abivuga.
H.E Raila Amolo Odinga ahabwa ubutegetsi
Ijambo ry’Uhoraho rinzaho maze rirambwira riti,mwana w’umuntu,dore Raila Odinga agiye kurahirira kuyobora icyo gihugu nk’umukuru w’igihugu cy’Ibabylon.Nyamara nta TV ufite ngo uzakurikirane uwo muhango kandi ari wowe wahanuye ibyo kw’ima ingoma kwe uko niko Uhoraho Uwiteka Imana Nyiringabo abivuga.
Dore ngiye gutegeka ukoherereza umugisha mbere yuko arahira kugirango uzashobore kureba neza iby’umwuka w’ubuhanuzi ukorera muri wowe wahanuye uko bihoje umulimo wabyo mu isi yabazima uko niko Uwiteka Imana yabakiranutsi abivuga.
Nerekwa inzu yubatse neza imaze kurangira,nurira mugisenge cyayo,njya kureba niba igisenge cyayo cyubatse neza,mbona hakiburaho amatafari macyeya kugirango harangizwe.
Ijambo ry’Uhoraho rinzaho maze rirambwira riti,mwana w’umuntu,dore isezerano ryawe riribugufiya ngo risohoze umulimo waryo,ariko haracyaburaho gatoya cyane ngo winjire mu isezerano nk’uko Uhoraho Uwiteka Imana Nyiringabo yabigusezeranije uko niko Nyiringabo abivuga.
Nerekwa ukuguru kw’Ihene kokejwe neza ariko kwashiririyeho igihande kimwe,maze ijambo ry’Uhoraho rirambwira riti,mwana w’umuntu,inama yubugambanyi irarangiye muri kano kanya,aho bamaze kwemeza yuko bazakoherereza intonorano bakazigufatiraho bazinyujije kuri A/C yawe nyamara ubanza balimo gushinga umuhunda ku kirenge uko niko Uwiteka Imana Nyiringabo abivuga.


text:
Inzego zaganiriye ku ngamba zo kurandura burundu ikibazo k’inzererezi
Yanditswe na UHORANINEMA ANITHA
Abayobozi mu nzego zitandukanye zo mu bigo bya Leta ndetse n’ibyigenga bifite mu nshingano kwita ku bana n’ibigo ngororamuco mu Rwanda bahuriye mu mwiherero wiga ku ngamba zigamije kurandura burundu ikibazo k’inzererezi.
Iyi nama yateguwe n’Ikigo k’igihugu gishinzwe igororamuco, NRS, gifasha ibigo bito birera abana ndetse n’ibigo ngororamuco kugira ngo ababigororerwamo babeho neza, bigishwe imyuga, babonerwe ibikenerwa shingiro bya buri munsi, ndetse n’abakiri ku mihanda bafatwe bajyanwe muri ibyo bigo.
Dr Mukabaramba Alvera, Umunyamabanga wa Leta ushinzwe imibereho myiza y’abaturage muri Minisiteri y’Ubutegetsi bw’Igihugu, yagarutse ku ruhare rw’iki Kigo NRS, avuga ko iki kigo kije ari igisubizo ku kibazo cy’abana b’inzererezi.
Yagize ati: “Abana b’inzererezi nta muntu wabarebereraga umunsi ku munsi ariko ubu iki kigo NRS gifite abakozi benshi batandukanye ku rwego rw’igihugu ndetse no ku rwego rw’akarere baba hafi abana b’inzererezi bari mu bigo bito bibafasha ndetse n’ibigo ngororamuco, byose nka Iwawa, Nyamagabe nayo iri kubakwa na Gitagata irimo irasanwa.”
Ministiri w’Ubutabera Busingye Johnston akaba n’Intumwa ya Leta, we yavuze ko uruhare rw’ubutabera mu gukemura ikibazo k’inzererezi ari ugukurikirana, kuko inshingano za Ministeri y’Ubutabera ni ugukurikirana ko amategeko yubahirizwa, gukurikirana ko uburenganzira bwa muntu bwubahirizwa na bose, buri karere karimo abakozi bafatanya n’ibigo ngororamuco kugira ngo izo nshingano barebe ko zikurikizwa batange inama kandi banuzuzanye n’ubuyobozi bw’ibi bigo mu gukomeza kunoza imikorere yabyo.
Busingye yagize ati: “Ibi bigo ni bishya amategeko yabyo ni ho akijyaho, ni inzira rero yo kubaka umunsi ku munsi ubushobozi, kubaka ubunararibonye, kubaka imikorere n’imikoranire.”
Aba bayobozi kandi baravuga ko umuryango ari wo wakagombye gufata iya mbere mu kubuza abana kujya mu muhanda. Barasaba ababyeyi n’abarezi gufata iya mbere mu kwita ku bana kuko bigaragara ko ari bo bafite uruhare runini mu kuba abana bajya mu muhanda, barasabwa ku bajyana mu ishuri, bakabitaho mu buryo bwose kuko ari inshingano kandi na buri Munyarwanda wese akabigira ibye.


text:
Nk’uko ikinyamakuru Igihe.com cyabitangaje mu nyandiko cyise “Abapadiri bandika kuri leprophete n’ababaha amakuru bongeye kwikomwa”, ndifuza kugira icyo nibwirira Bwana Bagirishya JMV wahagarariye IBUKA i Nyamasheke, muri gahunda yo gusoza icyunamo muri ako Karere, taliki ya 13 amata 2012. Ndashingira ku byo uwo muyobozi yavuze aho….”yasabye inzego zibishinzwe ko zabikurikirana, aba bapadiri (F.Rudakemwa na T.Nahimana) nabo bakaza mu murongo mwiza, bagafatanya n’abandi Banyarwanda kubaka igihugu”. Iryo jambo naryakiriye neza ndetse ndibonamo intambwe ikomeye mu myumvire y’ibibazo byugarije igihugu cyacu. Niyo mpamvu nanjye nifuje kumugaragariza ko naritaye mu gutwi. Muri iki kiganiro, ndagaruka ku bintu bitatu ari byo : umugambi mwiza wo kugira uruhare mu kubaka igihugu(1), inzira nziza yo gutanga umuganda wo kubaka igihugu(2) n’inzitizi zibuza Abanyarwanda bose gutanga umuganda wabo(3).
1. Kugira uruhare mu kubaka igihugu
Igihugu cy’u Rwanda ni icy’Abanyarwanda bose. Na none ariko tuzi ko mu mateka y’ibihugu, ntabwo kumvisha abaturage bose b’igihugu ko bagisangiye ku buryo bungana ari ibintu byizana. Bisaba umurimo ukomeye w’abayobozi n’abarezi banyuranye wo gucengeza mu mitwe n’imitima y‘abaturage ko bose banganya uburenganzira mu gihugu (éducation civique). Mu Rwanda rero uwo murimo uracyakenewe kuko kuva ku ngoma ya cyami, abantu batojwe ko u Rwanda rwari urw’umwami n’ibyegera bye bonyine, abandi baturage bagafatwa nk’abagererwa gusa, ndetse rimwe na rimwe bakamburwa byose , bagacibwa mu gihugu, bakoherwa bakajya kwangara mu mahanga! Kuri Repubulika ebyiri zabanje, nabwo byaragaragaye ko habayeho Abanyarwanda bumvaga ko igihugu ari icyabo kurusha abandi, hashingiwe ku bwoko cyangwa uturere! Aho FPR ifatiye ubutegetsi mu 1994, ngira ngo na none biragaragarira buri wese ko abafite ubutegetsi bifashisha Abatutsi bacitse ku icumu, bakumva ko igihugu ari icyabo bonyine, akaba ari bo bonyine bazi neza uko gikwiye kubakwa, abatari muri iryo tsinda bo bakaba bihanganirwa gusa ariko mu by’ukuri nta kindi cyiza bakora uretse kuba « IBIPINGA » bisenya igihugu!
Ubwo kandi ku ruhande rw’abahoranye ubutegetsi nabo bumva Urwagasabo rwaragushije ishyano kuva ku munsi igihugu gifashwe n’abanyamahanga…aba bakaba nta kintu kizima bashobora kuzanira Abanyarwanda uretse gusahura igihugu no kwigwizaho imitungo, kurenganya Abaturage no kubateragiza.
Ubwo buryo buhabanye bwo kubona igihugu n’abenegihugu, ntibushobora gufasha Abanyarwanda KUBAKA igihugu kizima! Tuzahora duterana amagambo (dialogue de sourds), buri ruhande rwishyira aheza, rubona abo ku rundi ruhande nk’ ABANZI b’igihugu (Hostes)! Kuva no hambere, intambara ni aho zagiye zituruka. Ushaka no kumva neza uko jenoside yateguwe igashyirwa mu bikorwa yahera aho!
Nyamara iyo ushishoje neza , usanga izi mpande zombi zifite ikintu gikomeye kizihuje : ni ukwihambira ku gihugu cyababyaye, ndetse umuntu abyise urukundo rw’igihugu gakondo ntibyaba ari ugukabya. KIDOBYA iza ikica byose, nta yindi itari ka KAGESO ko gushaka KWIKUBIRA ibyiza byose by’igihugu, ukanga gusangira n’umuvandimwe kandi nawe abifiteho uburenganzira bungana n’ubwawe! Iyo abavandimwe bombi bahisemo gufunga umutwe, bakanangira umutima wabo, bakanga kumva ijwi ry’ubwenge bubasaba gushyira mu gaciro, nibwo bose bihutira gushyira mu ngiro ya mvugo igira iti TURA TUGABANE NIWANGA BIMENEKE!
Mu Rwanda byaramenetse muri 1959 no 1973, naho muri 1994 birahomboka! Nyamara se isomo twigira kuri ayo mateka ni irihe? Aho nitutiyemeza gukemura ku buryo budasubirwaho icyo kibazo cyo KWIKUBIRA , mu myaka iri imbere aha u Rwanda ntiruzikura ku ikarita y’isi , mbese aka wa mugezi w’isuri wisiba ? Umuhanga Martin Luther King yigeze kuvuga ijambo rifite icyo ryatwigisha, twe Abanyarwanda bo muri iki gihe, aho yavuze ati “Il nous faut apprendre à vivre ensemble comme des frères sinon nous allons périr ensemble comme des imbéciles”. Koko rero niba tutiyemeje kubana neza nk’abavandimwe tuzapfira gushira nk’Udushwiriri ! Ndabona uhagarariye IBUKA i Nyamasheke na we tubyumva kimwe akaba ariyo mpamvu ahamagarira Padiri Thomas Nahimana na Padiri Rudakemwa gufatanya na we n’abandi Banyarwanda kubaka igihugu ! Ikibazo gisigaye ni iki : ibyo tuzabigeraho dute ?
2. Inzira nziza yo kubaka igihugu ni iyihe?
Abanyacyubahiro bari i Nyamasheke:Uhereye i Bumoso: Honorable Renzaho Giovanni, Mayor wa Nyamasheke…
(1)Inzira yo gukomeza guterana amagambo ariko mu by’ukuri ntawe utega amatwi icyo undi avuga, nta witaye ku maganya n’ akababaro by’undi…, nta cyo ishobora kumarira Abenegihugu kuko nta gisubizo itanga. Abantu barakomeza bagashyamirana kugera ku munsi basumiranye bakicana.
(2)Inzira yo gufata intwaro tukongera tukarwana iracyashoboka ariko nk’uko twabyiboneye n’amaso yacu kandi benshi muri twe bakabihomberamo : intambara irasenya ntiyubaka.
(3)Inzira yo guhindura igice kimwe cy’Abenegihugu INDOREREZI, IBIRAGI n’ABAGERERWA ifite agaciro gake cyane kuko itanga agahenge gusa mu gihe abakandamijwe bariho bategura intambara yo kwihimura!
(4) Inzira NZIZA ni imwe ishoboka nk’uko Umuyobozi wa IBUKA-Nyamasheke abivuga: Kubwira ababishinzwe bakareba uko Abanyarwanda bahura BAKAGANIRA, bagafatanya kubaka igihugu cyabo.
Inzira nziza ni iy’IBIGANIRO. Abashinzwe kureba uko iyo nzira yanyurwa n’Abanyarwanda bose, ni Umukuru w’igihugu n’abamufasha kuyobora u Rwanda muri iki gihe. Niba bashishikajwe no kubaka igihugu , nibamenye ko batazacyubaka bonyine, badafatanyije n’Abanyarwanda bose. Kandi rero nta kundi byashoboka batabanje gukuraho inzitizi zibangamiye bamwe mu Benegihugu.
3. Inzitizi zibuza Abanyarwanda bose gutanga umuganda wo kubaka igihugu.
Muvandimwe uhagarariye IBUKA i Nyamasheke, iyo myumvire myiza ufite tinyuka uyisangize abayobozi b’igihugu cyacu. Basabe gukuraho inzitizi zibuza Abanyarwanda bari mu gihugu n’ababa hanze yacyo gutanga umuganda wo kubaka u Rwanda. Hari ibimenyetso bibiri bikomeye leta ya Paul Kagame yaha Abanyarwanda mu buryo bwo kubereka ko yifuza uruhare rwa buri wese mu kubaka gihugu: Gushyingura idéologie yiswe ingengabitekerezo ya jenoside no gukingura urubuga rwa politiki.
(1)Gukuraho igikangisho cyitwa “Ingangabitekerezo ya jenoside”
Kubaka igihugu bitangirira mu kwinenga, abantu bakagira ubwisanzure bwo kugaya ibitagenda neza mu gihugu. Umuco mubi wo guhora dutera abategetsi icyotezo no mu gihe bazambije ibintu, ni yo nzira yoroshye yo kuboreka no gusenya igihugu. Na none ariko gutegeka igihugu si ikintu cyoroshye, kuko ukora ari na we ukosa. Ibyo si igitangangaza. Ni yo mpamvu koko hatagomba guhora havugwa ibitagenda gusa. N’’ibigenda neza bigomba kuvugwa bigashimwa kugira ngo bikomeze. Umutegetsi ukora neza akwiye gushimwa kuko bimutera akagufu ko gukomeza kwitangira igihugu. Ariko rero burya hashimwa uwumva! Iyo umutegetsi ashimwe n’abaturage aba ari ukugirango akomerezeho kubakorera ibyiza!
Dore aho ibintu bipfira: iyo ubutegetsi bwapfuye amatwi, bukirengagiza nkana AKAGA abaturage barimo, gahunda zipyinagaza rubanda zikitwa imiyoborere myiza, inyungu bwite z’Agatsiko k’abategetsi zikitiranywa n’inyungu z’igihugu cyose….birumvikana ko imiborogo n’imivumo ari zo mpundu bene abo abategetsi bahorana. Nyamara abo bategetsi baramutse bahinduye ingiro, abaturage bagahabwa agahenge, bakaryama bagasinzira nta terabwoba ribari hejuru, uwo mwuka mwiza wagarukira abategetsi, nabo bakarya utwabo batikanga ko abaturage babivumburaho bakabanyuza mu ryoya! Muri make, iyo abaturage bahagaritse umutima, abategetsi nabo ntibagoheka! Bene ubwo buzima bunaniza buri wese, abategetsi n’abategekwa, ugasanga nta we ushyira uturaso ku mubiri! Ni ko bimeze mu Rwanda muri iki gihe. Nyamara iyo mihangayiko nitwe tuyitera, cyane cyane abategetsi, baba ab’inzego z’ibanze n’ababakuriye, nibo nyirabayazana : umuntu asarura icyo yabibye! Biba amahoro, uzasarura amahoro. N’ubwo ngo inda ntindi uyiha amata ikaruka amaraso, aho ibihe bigeze, Abanyarwanda uwabaha amahoro, akabarinda inzara n’agasuzuguro, bamuyoboka nta buryarya. Ni uko mbibona.
(2)Gukingura urubuga rwa politiki
Ibitekerezo byubaka igihugu si ibibonetse byose, ku mwanya wa mbere haza ibyo mu rwego rwa politiki. Gufunga no kwica Abanyapolitiki batavuga rumwe na Leta ntibijyanye n’umugambi mwiza wo guha agaciro umusanzu w’Abenegihugu bose mu kubaka igihugu.
Abafunzwe kubera impamvu za politiki nibafungurwe nta yandi mananiza: Victoire Ingabire, Bernard Ntaganda, Deogratias Mushayidi…nibatahe bafatanye n’abandi kubaka igihugu.
Na none abashaka gukorera politiki mu Rwanda bakwiye kumva ko ibyiza ari ukwitabira IBIGANIRO BYUBAKA aho gushyira imbere guterana amagambo, kwitana bamwana, no guharanira inyungu z’UDUTSIKO dushaka ubutegetsi gusa…Inyungu z’Abanyarwanda bose muri rusange, cyane cyane rubanda rugufi (Abahutu,Abatutsi n’Abatwa) nizo zikwiye guhabwa agaciro gakomeye ku muzani w’ibikorwa byubaka igihugu. Umutungo w’ibanze w’igihugu cy’u Rwanda si amagorofa y’abazungu bituriye i Kigali gusa , ni UBUZIMA BWIZA bw’abenegihugu bose, n’abituriye mu giturage barimo!
Na none kandi kubungabunga inyungu rusange (Intérêt général) bijyana no kubahiriza no kurengera inyungu z’abantu ku giti cyabo. Iyo Leta iteshutse ku nshingano yayo ikomeye yo kurengera umutungo bwite (“ la propriété privée”) wa buri muturage, aho gushaka inzira zose ziwongerera agaciro, ikawuvogera cyangwa ikawambura umuturage, haba mu buryo bw’urugomo rusanzwe , haba no mu buryo bw’amategeko afifise , iyo Leta iba icukurira igihugu cyose imva ! Umuturage wambuwe utwe yabura ate kubika inzika izashyirwa ari uko ikoze ishyano? Abategetsi bakwiye rwose kwirinda uwo mutego mutindi badahwemo kugwamo. KUGANIRA n’abaturage nta buryarya ni yo NZIRA nziza yo kuzana iterambere mu gihugu. Gusa burya kuganira ntibyoroshye, ubanza ariyo mpamvu kenshi abategetsi bakwepa iyo nzira bagahitamo gukoresha igitugu.
Kuganira bisaba guca bugufi abantu bose bakumva ko bareshya, ko baharanira indagagaciro zimwe: Amahoro,Ubwumvikane n’Ubutabera. Nta we uganira n’umusuzugura, kirazira.
Kugira ngo Abanyarwanda bashobore kuganira by’ukuri bisaba ko abari ku butegetsi nabo bakwemera uruhare bagize mu gusenya igihugu ariko bakerekana n’ubushake n’ubushobozi bafite bwo kubaka igihugu cyiza kurushaho.
Kuganira bisaba ko abatavuga rumwe n’ubutegetsi buriho barekera aho kureba ibitagenda gusa bakiyemeza kwirengagiza byinshi byahise hagamijwe kubaka ejo hazaza hatuje.
Kuganira bisaba kutabona mu wo muganira ibibi bye gusa, ahubwo ugatera intambwe yo kwemera n’ibyiza yakoze cyangwa se ashobora gukorera igihugu.
Kuganira ni yo NZIRA NZIZA yonyine yasubiza igihugu cyacu akabara. Abashyira intambara imbere baraturangaza bataretse no kudusubiza inyuma.
Umwanzuro
Muvandimwe uhagarariye IBUKA muri Nyamasheke, nkwifurje kudahindukira mu ijambo wavugiye ku mugaragaro : uzatubwirire abo babishinzwe ko uretse n’abapadiri F.Rudakemwa na T.Nahimana, hari n’abandi Banyarwanda benshi bifuza kugira uruhare mu BIGANIRO BYUBAKA igihugu cyacu. Bategereje ikimenyetso kizima…ubundi twese hamwe tugatangira kwandika andi mateka azahesha ishema u Rwanda n’Abanyarwanda.
Padiri Thomas Nahimana.
Inizio modulo


text:
-
- Dr. Valentine Uwamariya, Minisitiri w'Uburezi ni we dukesha iyi nyandiko
Muri uko kongera imbaraga mu kubaka inzego z'Uburezi, hashingiwe ku guha amahirwe angana ku Banyarwanda bose bitandukanye n'ibyakorwaga mbere ya 1994 aho kubona umwanya mu ishuri iryo ari ryo ryose byashingiraga ku ivangura ry'amoko ndetse no ku Karere k'aho umuntu akomoka. Ibi kandi binashimangirwa n'ibikorwa by'ivangura moko byagaragaraga mu mashuri atandukanye mu Gihugu, ndetse bamwe bakirukanwa abandi bakicwa bazira ko ari abatutsi. Urugero rumwe ni itotezwa n'iyirukanwa mu mashuri makuru n'ayisumbuye mu mwaka wa 1973 aho abanyeshuri b'Abatutsi birukanywe hirya no hino mu gihugu. Ibi bigaragara mu buhamya bwakusanijwe na Komisiyo y'Igihugu yo Kurwanya Jenoside (CNLG) mu gihe hibukwaga Jenoside yakorewe abatutsi ku nshuro ya 22, 23 na 24. Icyo gihe bamwe ibyo kwiga barabihagaritse, abandi bashaka uko bakomeza kwiga mu bihugu bahungiyemo.
Ibikorwa birivugira
Ibarura ryo mu burezi “Education Statistics” ryo mu mwaka wa 2019 ritwereka ko umubare w'abanyeshuri ku byiciro byose by'Uburezi mu Rwanda wari 3,753,366, uw'abakozi ukaba 97,954 na ho amashuri yose akaba 13,466. Mu cyegeranyo kiri gukorwa muri uyu mwaka wa 2021, umubare w'amashuri uziyongeraho amashuri 608 mashya yahanzwe mu rwego rwo kugabanya ubucucike n'ingendo ndende abanyeshuri bakora. Umubare w'abarimu na wo uziyongeraho abagera 31930, bihwanye n'inyongera ya 30% mu mwaka umwe gusa. Uwabona iyi mibare yakeka ko ariko byahoze mbere ya 1994 ariko si ko biri kuko kuva mu 1994 umubare w'abanyeshuri mu mashuri abanza n'ayisumbuye wiyongereyeho 62.7%; umubare w'abarimu wiyongeraho 77.4%. Amashuri Makuru na Kaminuza na yo yavuye kuri 7 agera kuri 40 harimo na Kaminuza Mpuzamahanga; abanyeshuri bayarimo bava ku bihumbi bitatu na magana abiri na makumyabiri n'umunani (3228) bagera ku bihumbi mirongo irindwi na bibiri n'ijana na makumyabiri n'umunani (72,128) bihwanye n'ubwiyongere bwa 94.8%. Ibi ntibyabaye ku bw'impanuka ahubwo ni uko Ubunyarwanda bwarushize agaciro ivangura rishingiye ku moko n'Uturere byari byarahawe icyicaro mu Burezi bw'u Rwanda hagamijwe guheza bamwe no kwikubira ku bandi.
Usibye kandi kwiga mu mashuri y'imbere mu Gihugu, hashyizweho gahunda yo korohereza Abanyarwanda bafite ubumenyi kwiga mu Bihugu by'Amahanga kugira ngo bajye guhaha Ubumenyi baze gufatanya n'Abandi Banyarwanda kongera kubaka igihugu cyari cyasenyutse ndetse no kwihutisha iterambere ryacyo. Ibi kandi byashingiraga ku bushobozi bw'Umuntu hatitawe ku bwoko cyangwa Akarere; ahubwo bishingira ku bushobozi. Bamwe muri twe twahawe ayo mahirwe turi abahamya babyo kandi dutewe ishema n'Igihugu cyaduhaye amahirwe yo kwiga ndetse no kugikorera. Byose nta kindi byashingiyeho, ni Ubunyarwanda bwashyizwe imbere n'Abatabaye ndetse bakanabohora Igihugu, turabashimira.
Gahunda ya Ndi Umunyarwanda mu mashuri
Nk'uko bikorwa mu zindi nzego zitandukanye z'igihugu, gahunda ya Ndi Umunyarwanda yahawe intebe mu nzego zose z'Uburezi. Ni yo mpamvu mu mashuri yose ndetse n'ibigo bishamikiye kuri Ministeri y'Uburezi hari gahunda ihoraho yo kuganira ku Bunyarwanda, isano iruta izindi twese dusangiye, hashingiwe ku nsanganyamatsiko tugezwaho na Komisiyo y'Igihugu y'Ubumwe n'Ubwiyunge ku bufatanye na Unity Club-Intwararumuri.
Iyi gahunda yatanze umusaruro kuko Ibibazo by'ivangura iryo ari ryo ryose bigenda bihinduka amateka mu mashuri, bitandukanye n'Uko byahoze kuko imvururu n'imyivumbagatanyo yaheraga buri gihe mu mashuri. Ibi bitanga ikizere ku gihugu cy'ejo hazaza kuko Urubyiruko ruri mu mashuri ari wo mubare munini w'Abanyarwanda. Ibi biganiro kuri Ndi Umunyarwanda bishimangirwa kandi n'Umuco w'Ubutore mu mashuri aho abanyeshuri bashishikarizwa kuba Umwe, Gukunda igihugu no kukitangira bibaye ngombwa. Ibi byose bijyana no kwigisha amateka nyakuri urubyiruko ruri mu mashuri, kugira ngo bamenye neza ibyabaye birinde ko hari uwakongera kubasubiza inyuma. Amacakubiri yigishijwe igihe kinini mu mashuri, ni ngombwa rero ko gahunda ya Ndi Umunyarwanda iba imwe mu masomo y'ingenzi yigishwa mu mashuri mu rwego rwo kubaka ubumwe mu banyeshuri n'abarezi babo.
Umusozo
Ndi Umunyarwanda ni inkingi ya mwamba yo kubaho kwacu nk'Abanyarwanda. By'umwihariko, ikwiye kuba intero ya buri wese uri mu rwego rw'Uburezi mu Rwanda kuko ni ho hategurirwa Abanyarwanda bazakomeza kureberera ubusugire n'iterambere rirambye ry'Igihugu. Urubyiruko nirusobanukirwa n'abo ruribo, rukamenya ko ibirutanya biruta ibirutandukanya, nta kabuza ruzakomeza gusigasisira ibyagezweho no gukomeza gushakisha icyateza u Rwanda imbere. Aho guta umwanya mu bidusubiza inyuma, dushyire ingufu mu kuzamura ireme ry'uburezi budaheza, butajegajega, kandi bwubakiye kuri “Ndi Umunyarwanda, igitekerezo-ngenga cy' ukubaho kwacu”.
source : https://ift.tt/2YQoR1C


text:
Radiyo zikorera muri za gare zahinduriwe inyito
Yanditswe na UWABEZA DJALIA
Mu nama yabaye ejo hashize yateguwe n’Urwego rw’igihugu rugenzura imirimo imwe n’imwe ifitiye igihugu akamaro (RURA), yigaga ku nyito ikwiye ya radiyo zivugira muri gare hirya no hino mu gihugu, yari iyobowe n’Umuvugizi wa RURA, Kulamba Anthony hanzuwe ko ziriya zitujuje ibyangombwa bituma zitwa radiyo ko ahubwo ari Ijwi rya radiyo gare runaka bitewe n’iyo ari yo.
Iyi nama yari igamije kurebera hamwe imikorere myiza y’izo radiyo zikoreshwa muri gare no mu masoko ndetse no kugeza ku bakora uwo mwuga uko igenzurwa ryakozwe mu gihugu cyose kuva tariki ya 5 Werurwe kugeza tariki 12 Mata 2018 rigenzura uko aya maradiyo akora niba akora byemewe cyangwa bitemewe.
Ni inama yari yahuje inzego zirimo RURA, Urwego rw’abanyamakuru bigenzura RMC ndetse n’abakora kuri izo ‘radiyo’ zo muri gare.
Umuvugizi wa RURA Kulamba Anthony yashimiye abitabiriye bose ubu butumire bwa RURA, yavuze ko iri genzura ryakozwe ryari rigamije kureba ibitagenda neza ndetse n’ibigenda neza bakarushaho kubinoza bikabateza imbere ndetse n’igihugu kigatera imbere, cyane cyane ko u Rwanda ari igihugu gifite umurongo utunganye mu bintu byose gikora.
Kulamba wari uhagarariye umuyobozi mukuru wa RURA yakomeje agira ati “Radiyo zose ziri mu nshingano zacu, kugeza ubu dufite ikibazo cy’abafite radiyo zimwe dusanzwe tuzi, kugira ngo zitwe radiyo hari byinshi baba baraciyemo kugira ngo zemerwe noneho namwe mukita serivisi mutanga ko ari radiyo. Izi Radiyo zikorera muri gare ntizikwiye kwitwa Radiyo kuko zitujuje ibisabwa ngo zitwe radiyo, ndetse n’abayikorera si abanyamakuru kandi niba abayikorera barize itangazamakuru mu gihe bakorera iyo serivisi nta bwo baba bitwa abanyamakuru.”
Ibambe Jean Paul ushinzwe amategeko mu Rwego rw’abanyamakuru bigenzura, RMC yagize ati “Iyi serivise nibeho ariko ntiyitwe itangazamakuru kuko itangazamakuru kugira ngo rikore hari inzira nyinshi ricamo rikagira ibyo ryemererwa ndetse n’ibyo ritemerewe ndetse n’abakora iyo serivisi ntibitwe abanyamakuru kuko n’umunyamakuru afite ubusobanuro bwe ndetse n’amategeko agenderaho”.
Rugamba Amani David ushinzwe igenzura muri RURA yagaragaje uko igenzura ryakozwe, ryari rigamije kureba ibikorwa by’izi Radiyo zo muri gare ndetse bakareba ingaruka byateza nko kubeshya rubanda, gusebanya, kwica umuco no kwangiza ururimi n’icyo aya maradiyo akwiye gukora nko gutanga amatangazo yo kurangisha ibyabuze ndetse n’ababuranye, bakaba banatambutsa indirimbo zatuma abari muri gare bagubwa neza ndetse bakirinda urusaku rwinshi muri gare.
Abakoresha radiyo zo muri gare basabye ko rwose zitakurwaho kuko hari icyo zimariye abaturage ahubwo RURA hamwe n’izindi nzego zibishinzwe babaha umurongo ngenderwaho bakabikurikiza ndetse babafasha no gutera imbere.
Kulamba Anthony, yamaze impungenge abitabiriye inama ko iyi nama yabaye itagamije gukuraho izo radiyo zikorera muri gare, yagize ati “Icyo tugamije ni ukubafasha icyo ari cyo cyose mwadusaba ariko cyatuma mukorera ku murongo nyawo mutabangamiye itangazamakuru cyangwa rubanda”.
Nyuma yuko abitabiriye iyi nama basobanurirwa radiyo icyo ari cyo n’impamvu yiswe radiyo, mu myanzuro yafashwe muri iyi nama yahuje abakora kuri izo radiyo zo muri gare n’abayobozi batandukanye bemeje ko aya bita amaradiyo akorera mu magare no mu masoko adakwiye kwitwa radiyo ahubwo age yitwa Ijwi rya gare runaka.


text:
AMASOMO MATAGATIFU TUZIRIKANA:
Isomo rya mbere: Buh 7, 7-11;
Zaburi: Zab 90 (89)
Isomo rya kabiri: Heb 4, 12-13
Ivanjili: Mk 10, 17-30
Bavandimwe bakristu bana b’Imana nubwo ntawe ugura n’Imana; ubuhanga bumeze nka rya saro ry’agaciro gakomeye ku buryo uriguyeho yatanga ibyo atunze byose kugira ngo arigure. Mu kuzirikana ku masomo Kiliziya umubyeyi wacu yaduhaye kuri iki cyumweru cya 28 Gisanzwe, turabona ko hari ababivumbuye kare. Tubanze twiyibutse ko ubuhanga bw’ukuri ari ukumenya no kubaha Imana y’ukuri n’uwo yatumye Yezu Kristu kuko ari we waduhishuriye iryo banga ku buryo bwuzuye. Salomoni rero yabimenye kare igihe ahawe kuyobora yasabye ubushishozi kugira ngo azashobore kuyobora umuryango w’Imana hanyuma ibindi bimugerekerwaho (Reba 1Bam 3, 4-15). Niwe usenga twumvishe mu isomo rya mbere, umwanditsi w’igitabo cy’ubuhanga yiyitirira; akaba urugero rw’abandi bami n’abantu bose bashakashaka ubuhanga, bakabishyiramo imbaraga zabo zose ni n’urugero kuri twebwe kuko yari afite byose ariko agahitamo ubuhanga buva ku Mana. Kandi koko yabaye umuhanga ku buryo yamamaye; ngo nta wamurushaga ubuhanga (1Bam 5, 9…) na wa mwamikazi wi Saba waje gutangarira ubuhangange bwe (1Bam 10, 1-10). Naho mu ivanjili ya none twumvishe umuntu waje yirukanka, agapfukama, akabaza Yezu Buhanga bw’Imana icyo yakora kugira ngo azagere mu bugingo bw’iteka.
Uyu muntu biragaragara ko yakoze byinshi mu nzira igana Imana ariko ntiyari yanyurwa niyo mpamvu agishakisha kandi agashakira ahakwiye akanahakura igisubizo cy’ubuhanga. Nyamara umuntu yavuga ko mu myumvire ye akwiye kwemera kuyoborwa na Nyirubuhanga kuko afata ingoma y’Imana nk’indi mitungo. Aracyafite urugendo agomba gukora, arashaka kubona ubugingo bw’iteka ku buryo bwe, arumva atabubura kuko atunze byinshi. Arabura imyumvire y’uko Ingoma y’Imana mbere na mbere ari impano duhabwa bidaturutse ku mbaraga zacu kandi ntabwo igenerwa abumva ko ari ibitangaza; si umutungo ahubwo ni ukwiyambura imitungo. Yezu ati: “Genda ugurishe ibyo utunze byose, ubihe abakene”; we rero agenda asuherewe kuko acyiziritse ku bintu.
Kubera uko gushakashaka Imana no kwigaragaza uko ari n’umutima utaryarya, Yezu amurebanye indoro y’urukundo. Ni nako abigirira buri wese muri twe igihe cyose duharanira ubuzima bw’iteka tukabushakashakana umutima utaryarya nubwo twaba abanyantege nke biri amahire ko tuzwi uko turi. Duhamagariwe rero kutizirika ku bintu ahubwo ku buhanga. Iyi ndoro ya Yezu icengera imitima, ikarangwa n’impuhwe, igasobanura ibitumvikana. Iyo Yezu amaze kureba aravuga. Isomo rya kabiri ritubwiye ko Ijambo rye ari irinyabuzima rikaba ricengera kugera aho ubwenge n’umutima bitandukanira. Ni uburyo bwo kutwibutsa ko nta numwe utabwirwa icyo akwiriye gukora kandi tuzamurika ibyo twakoze byose ndetse Nyagasani atubwiza uburyo bwinshi ahubwo ni aha buri wese kugerageza kumva ibijyanye n’icyamugirira akamaro ndetse kikakagirira n’abandi. Ngo Yezu aramwitegereza yumva amukunze, ahandi ngo araranganya amaso, abwira abigishwa be ati: mbega ukuntu kuzinjira mu ngoma y’Imana biruhije ku bakungu naho ahandi ati: ku bantu ntibishoboka ariko ku Mana birashoboka.
Bavandimwe kuri iki cyumweru twumve ko buri wese arebwa n’iyi ndoro yuje impuhwe ya Yezu Kristu. Arakurebana impuhwe wowe mukristu wakoze byinshi mu bukristu bwawe ariko hakaba iki cyangwa kiriya utitaho, ikibi udashaka kurekura. Muri Zaburi iherekeza isoma rya mbere Abayisiraheri bumvise ko ibibazo byose bahura nabyo biterwa n’ukunangira umutima kwabo akaba ariyo mpamvu umuririmbyi w’iyi Zaburi asenga asaba mu izina ry’abavandimwe be kugira umutima ushishoza kuko ariwo utuma umuntu ahirwa aho kuba ingorwa. Icyaduha natwe twese tukagira uwo mutima ushishoza ugahitamo icyiza ukanga ikibi. Yezu ararebana impuhwe abanyabyaha ariko bemera ko ari abanyabyaha, bakeneye impuhwe z’Imana. Iyo ndoro ibahamagarira kuyigarukira kuko ariyo nzira y’ihirwe. Nifurije icyumweru cy’umugisha ku bemera bose n’abashakashakana Imana umutima utaryarya.
Padiri Innocent TUYISENGE


text:
Nta kabuza, nudacika intege uzagera ku cyo Imana yagusezeranije-Dominic Ashimwe
Yanditswe na: Ubwanditsi
2021-10-14 02:39:16
Icyo Imana yakuvuzeho kiruta icyo amateka yawe yamaze kukwandikaho, kiruta ibyo abantu bavuga, kikaruta icyo Satani akugambiriraho. Nasanze Uwiteka atangaje cyane! Ongera uzirikane ko Yosuwa na Karebu bamwiziritseho bigatuma bakandagira mu Gihugu cy’isezerano.
Nta kabuza, nudacika intege uzagera ku cyo Imana yagusezeranije kuko ntibeshya!
Hari Icyo Imana yakuvuzeho mbere yuko ubaho, hari icyo Imana yibwira ku mibereho yawe, niyo mpamvu igusaba guhora imbere yayo kugira ngo uhishurirwe urutonde rw’ibyiza igufitiye byose. Kwegera Imana ni ko kwiza kuri njye nawe!
Ndakwifuriza ubuzima bwiza bwuzuye imbaraga zo guhangana n’ibikurwanya, ibigoye inzozi zawe, umuhamagaro wawe, ndetse n’ubuzima bwawe.
Icyo Imana yakuvuzeho kiruta icyo amateka yawe yamaze kukwandikaho, kiruta ibyo abantu bavuga, kikaruta icyo Satani avuga. Nudacika intege uzagera ku cyo Imana yagusezeranije. Kuko ntibeshya!
Ubutumwa bwa Dominic Ashimwe yasangije kuri Instagram
Reba hano indirimbo: NDACYAGUKUNDA - Dominic Ashimwe | Official Music Video
[email protected]


text:
Mu ijoro ry’uyu wa kane tariki 31 Mutarama 2019, Dream Boys, Army Jazz Band, Indatirwabahizi, Itorero ry’Igihugu Urukerereza, Abavuzi b’amateka bahuriye mu gitaramo gikomeye cyo gusingiza intwari z’igihugu.
Iki gitaramo cyo gusingiza intwari z’igihugu cyabereye muri Kigali Conference and Exhibition Village ahazwi nka Camp Kigali. Cyitabiriwe n’abayobozi mu nzego zitandukanye, abasirikare bamugariye ku rugamba rwo kubohora Igihugu n’abandi.
Bakurikiranye umudiho w’amatorero n’abahanzi batandukanye basusurukije iki gitaramo cyaranzwe n’ibyishimo bya benshi. Nyirasafari Esperence Minisitiri w’Umuco na Siporo, yavuze ko "gusingiza intwari nta kindi bigamije uretse kuzirikana ibyo zagezeho ngo tugere ikirenge mu cyazo."
Madamu Rwakazina Marie Chantal Umuyobozi w’Umujyi wa Kigali, yagize ati “Twifuje kwifashisha ibyiza by’Igihugu bigize umuco wacu kugira ngo twizihize intwari zacu muri uyu mugoroba.”
Tariya 01 Gashyantare u Rwanda rwihizihiza umunsi w’Intwari z’Igihugu. Intwari ni umuntu ukurikirana ibyo yiyemeje kugeraho bikavamo igikorwa cy’ikirenga gifitiye abandi akamaro, akabikora mu bupfura, mu kwihangana no mu bwitange buhebuje kandi akirinda ubugwari mu migirire ye, ntagamburuzwe n’ amananiza.
AMAFOTO:
Umuyobozi w'Umujyi wa Kigali yashimye ubutwari bw'ingabo z'u Rwanda.
Iki gitaramo cyanitabiriwe n'abamugariye ku rugamba.Cyahuje abayobozi mu nzego zitandukanye.


text:
Justin ni umugabo wo mu gihugu cya Singapoul mbere yo kwakira Yesu Kristo nk’umwami n’umukiza, yari umuyoboke w’idini ya Hinduism,yakoraga ibyaha byinshi harimo guca inyuma uwo bashakanye, ubusinzi n’ibindi. ariko kubw’umugambi w’Imana ku buzima bwe, Justin yaje gukizwa ubu ni umukristo nyakuri.
Kwakira agakiza kuri Justin byanyuze mu nzira ndende kuko we ubwe ntiyiyumvishaga uburyo yareka ibyamunezezaga harimo inzoga, ubusambanyi n’ibindi nyamara yaje kwisanga Yesu yahinduye ubuzima bwe kandi umwuka wera ari muyobozi we.
Mu magambo ye aradusangiza inzira byanyuzemo kugirango yakire Yesu nk’umwami n’umukiza w’ubugingo bwe:
“Nitwa Justin, navukiye mugihugu cya Singapoul,nakuriye mu muryango w’abagatulika. Nyuma y’imyaka mike, umuryango wanjye watangiye kujya gusengera mu itorero Pentekote. Kuva icyo gihe natangiye kwanga Kristo bitewe n’uko iryo torero ritatwemereraga kwidagadura, urugero: kureba televisiyo cyangwa kumva indirimbo. Kuva ubwo natangiye kwigomeka, ntangira kwiba amafaranga, kunywa itabi ndetse no gukina urusimbi.
Ku myaka 20, nakoze impanuka ya moto ngonga umunyamagaru arapfa. Kuva ubwo nakomeje kwishinja amaraso y’umuntu bituma ngira agahinda k’indengakamere. Abapasiteri bazaga kunsengera burigihe bakambwira ko Imana yandinze ku bw’umugambi imfiteho.
Umunsi umwe ababyeyi banjye bansabye ko tujyana ku rusengero, tugezeyo nagiye kwisanga ndi ku ruhimbi abapasiteri barimo kunsengera. Muri uwo mwanya numvise ijwi ry’Imana rimbwira riti: “ndagukunda muhungu wanjye”.
Mugihe nari ndi mu gahinda k’iyo mpanuka nakoze, business ya papa yarahombye. Abapasiteri benshi baradusengeye ngo inzu yacu idatezwa cyamunara ariko biranga biraba. N’ubwo twabaga mu nzu y’inkodeshanyo, ababyeyi banjye ntibigeze batakaza kwiringira Imana.
Nyuma y’igihe gito, naje guhura n’umugore wanjye. Yari umuyoboke w’idini ya Hinduism ababyeyi banjye banze ko dushyingiranwa ariko biba iby’ubusa turabana bo batabishaka. Nyuma yo kubana twahise dukomezanya mu idini ya Hinduism yukajya tujyana mu mutambagiro mu Buhinde.ariko kuri njye nta mahoro nari mfite nibwo natangiye kunywa itabi n’inzoga,kugendana n’abantu barara mu tubari b’abasinzi, abasambanyi ndetse nabajura bibaga amafaranga.
Umugore wanjye abonye ko bimuyobeye nibwo yatangiye kujya ku rusengero arakizwa yakira Yesu. Yakomeje kunsengera, Ubwo nibwo ibintu byatangiye guhinduka mva mu ngeso mbi dutangira kujyana ku rusengero ariko nkumva mfite isoni z’ukuntu namubabaje nkagendera mu ngeso mbi.
Igitangaza gikomeye cyabaye ni uko navutse ubwa kabiri ku bw’ubuntu bw’Imana ubwo nabatizwaga nabaye umwe na Kristo, umwami wanjye yagiye andinda nakoze impanuka nyinshi zitandukanye zaba iza moto, zaba iz’imodoka nta n’imwe yankomerekeje cyangwa ngo mvunike. Ni ukuvuga ko Imana yari ifite umugambi mwiza ku buzima bwanjye.
Kugeza ubu mfite imyaka 37 mfite umunezero mwinshi mu mutiama wanjye kuko nakijijwe. Yesu yambohoye ingoyi z’ibyaha zose nari mfite kandi ubuntu bwe burampagije. Ndakangurira umuntu wese utarakizwa kuza kwa Yesu kuko hari amahoro utasanga ahandi kandi tuzi ko nta mahoro yo mu byaha”.
Source: truthsaves.org
Vestine agakiza.org


text:
YOHANA 8.31-36
31.Nuko Yesu abwira Abayuda bamwemeye ati “Nimuguma mu ijambo ryanjye muzaba abigishwa banjye nyakuri,
32. Namwe muzamenya ukuri kandi ukuri ni ko kuzababātūra.”
33 .Baramusubiza bati “Ko turi urubyaro rwa Aburahamu, akaba ari ntabwo twigeze na hato kuba imbata z’umuntu wese, none uvugiye iki ngo tuzabātūrwa?”
34. Yesu arabasubiza ati “Ni ukuri, ni ukuri, ndababwira yuko umuntu wese ukora ibyaha ari imbata y’ibyaha.
35. Imbata ntiba mu rugo iteka, ahubwo mwene nyirarwo ni we urugumamo iteka.
36. Nuko Umwana nababātūra, muzaba mubātūwe by’ukuri.
Satani yahoze aba mu ijuru, azi ubwiza bwaho, azi ibyiza biriyo, ntiyifuza ko hari umuntu wabona ubugingo niyo mpamvu iteka akora ibishoboka byose kugira ngo nibura bamwe bahitanwe n’ikinyoma aho kumenya ukuri.
Ibi abikora mu gihe yereka umuntu ko ibye birangiye, ko asebye, ko apfuye, ko nta mbabazi ategereje; bigatuma yiheba, akigunga, ndetse rimwe na rimwe akaniyahura!
Nyamara abantu bibagirwa ko Imana yaremye isi n’ijuru ifite ikintu kimwe yihariye: Ishobora byose , nkuko yabyivugiye mu ijambo ryayo iti“Dore ndi Uwiteka Imana y’ibifite imibiri byose. Mbese hariho ikinanira?’’ (Yeremiya 32.27)
Uko ni ko kuri, kandi kubyizera ni yo ntwaro ikomeye iruta izindi zose, kuko ni yo ibashisha umukristo gutsinda urugamba urwo ari rwo rwose yahura na rwo (Yos 1.7,9).
Icyo umukristo rero akwiye kumenya, ni uko Satani afite amayeri menshi yo gukwirakwiza ikinyoma no kwiyegereza abantu ahereye ku busa busa ,Mukomoka kuri so Satani, kandi ibyo so ararikira ni byo namwe mushaka gukora. Uwo yahereye kera kose ari umwicanyi, kandi ntiyahagaze mu by’ukuri kuko ukuri kutari muri we. Navuga ibinyoma, aravuga ibye ubwe kuko ari umunyabinyoma, kandi ni se w’ibinyoma (Yohana8.44).
Ni yo mpamvu Kristo agusaba kuba maso ukaguma mu ijambo rye, kuko ni bwo uzaba umwigishwa we nyakuri:
Burya kuba umwigishwa mwiza hari ibyo bisaba kwitondera, muri ibyo harimo:
Gukunda no kumvira umwigisha
Gukurikiza gahunda zose usabwa n’umwigisha
Gukora ibizamini byose mu gihe cyabyo;
Gukora ikizamini gisoza ibindi kugira ngo wimurwe.
Kandi nk’uko iyo mwarimu abishatse, mu gihe abona ko abanyeshuri barangaye, abaha umukoro utunguranye kugira ngo bahuguke, ni ko n’Imana ijya ibigenza;
Nuko rero, nawe umenye ko uri umwe muri bagenzi bawe b’abanyeshuri mu isi, kandi ko ikizamini kitaremerera buri wese kimwe kubera kavukire zacu zinyuranye;
Iri shuri rero urimo, niwitwara neza, uzarirangiza neza maze kwambara umwambaro w’ubutsinzi ,bibere ku bicu, intebe yawe y’akazi iteguye mu ijuru;
Ni yo mpamvu ugomba gukomeza kuzirikana ko ijuru riharanirwa , Uhereye ku gihe cya Yohana umubatiza ukageza none, ubwami bwo mu ijuru buratwaranirwa, intwarane zibugishamo imbaraga. (Matayo 11.12), kandi ko rizatahwa n’umuntu wese wamenye ukuri: 6Yesu aramubwira ati “Ni jye nzira n’ukuri n’ubugingo: nta wujya kwa Data ntamujyanye.(Yohana 14.6).
[email protected]


text:
Ejobundi ndi ku kazi nari nicaranye n'umusore ukora akazi ko gutwara imizigo na ba nyirayo. Abenshi mu bakiriya ni abagore n'abakobwa. Turimo tuganira rero hahinguka umukobwa batangira kuganira agiye arambwira ati"uriya yarampaye" ndamubaza nti "urabatwara se ukanabarongora" ati "cyane". Mu kanya hahinguka undi wari wambaye ijeans igituba yakiregeye imbere. Aramusuhuza akora ku gitsina ati "bite se ko wabuze" na we "Ndahari ni wowe utaboneka" Ati "uzaboneka ryari se ngo umpe?" ati "igihe cyose mba mpari kandi aho wanshakira hose mba mpari kandi ngiki -agikoraho-ndakigendana". Ubwo bahise bahana umunsi uwo musore arangije amusaba telefone ye ngo arebe kuko uwo mukobwa yari amaze kwitaba undi muhungu. Umukobwa amusigira telefone ajya kuba avugana n'abandi hirya. Nuko ndegera tureba muri telefone. Mu ruhande rw'amashusho twasanzemo ka video k'umusore wari urimo kwikinisha, na video y'umugabo n'umugore bendana. Ubwo umukobwa aba aratungutse umuhungu aramubaza ati "ba uretse ndebe mbese nta yawe irimo barimo kuguswera" umukobwa ati "irimo mba nyikweretse ariko ndihuta." Nasigaranye n'uwo muhungu arambwira ati "n'uriya yarampaye." Ndamubwira nti "warabarangije wo kanyagwa we ariko se sha nta bwoba bwa sida ujya ugira?" Ati "Sha niba SIDA yica yo rwose ntizansiga, ariko ninshaka nzapfe" Nti "Kuki se udakoresha Agakingirizo" Ati"Ndagakoresha ariko iyo biryoshye nkakuramo." Ndamubwira nti "buriya se shahu urabona umugore umwe azakubumba?" Ati "umugore umwe ni nka nyoko, nzashaka umugore nshyire mu rugo ariko nta business mfite yokuzirikwa k'umugore umwe."
Ngibyo rero ibyibera mu mitwe ya bamwe mu rubyiruko tubyiruye.
INKURU BISA
Nkunda Kureba Poronogarafiya-Mbese Hari Icyo Byantwara?
Mbese Nkunda Igituba cyane
Inshuti Mbi Zirashukana


text:
Bibiliya yera ikoreshwa cyane n’abaporoso igira ibitabo 39 by’isezerano rya kera na 27 by’isezerano rishya bikangana na 66,naho Bibiliya ntagatifu ikagira ibitabo 46 by’isezerano rya kera na 27 by’isezerano rishya bikangana na 73.
Iri tandukaniro ry’ibitabo bigize Bibiliya rishobora gutuma wibaza impamvu n’inkomoko y’uku kudasa kw’izi Bibiliya,mu gihe abazikoresha badakunze gutinda cyane ku mvo n’imvano y’izi Bibiliya nyamara zifite uko zabayeho.
Mu kiganiro impuguke mu ijambo ry’Imana(theology) Bwana Samwel Ntibayizi yagiranye n’umunyamakuru w’Isezerano.com ,yasobanuye neza inkomoko y’izi bibiliya zombie.
Yagize ati:”ubushakashatsi bwerekana ko ubwo isezerano rya kera ryasozaga,ubwami bw’ubuyuda bwari mu maboko y’abami b’abaperesi.Ariko mu mwaka wa 331 mbere y’ivuka rya Kristo abagiriki nabo barwanije abaperesi maze barabanesha bigarurira Ubuyuda.Icyo gihe uwari umwami w’abami Alexandre le Grand yanigaruriye uturere twa Granicus Issues n’utundi”.
“Nyamara kandi Alexandre yahise atanga ku buryo butunguranye nkuko tubisoma muri Daniel 8:8.Uwo mwanya akimara gupfa ubwami bwe bwigaruriwe n’abajenerali be bane buri wese ategeka agace ke.Muri uku kwigabanya,Ubuyuda bwagabanijwemo ibice bibiri kimwe cyerekera kuri Seleucus wari ufite icyicaro muri Siriya,naho igice cya kabiri cy’Ubuyuda kigategekwa na Ptolemy wategekeraga muri Egiputa”.
“Aba basirikari bombi bigabanije Ubuyuda bahoraga mu ntambara barwana ngo umwe yigarurire ubuyuda abutegeke wenyine,ariko ubu bwami bwakoreshaga ururimi rw’ikigiriki gusa.Byanga bikunze abayuda bagombaga kubaho mu muco nk’uw’abagiriki dore ko naho Roma yagiriye ingufu ururimi rw’ikiratini rukamamara ,urugiriki nirwo rwari ururimi mpuzamahanga,bityo umuntu wese yasabwaga kurumenya.Ibi byagize ingaruka kw’iyobokamana y’abayuda,binatuma Bibiliya yari mu Ruheburayo ihindurirwa mu kigiriki.
Inkomoko y’ ibitabo 46 aho kuba 39 mu isezerano rya kera
Impuguke mu ijambo ry’Imana Bwana Samwel Ntibayizi yakomeje asobanura aho ibi bitabo birindwi byaturutse maze bikwongerwa kuri 39 byari bisanzweho byanditse mu giheburayo maze bigahita bingana na 46 tubona muri bibiliya ntagatifu.
“Abayuda bari baratataniye mu bihugu bivuga ururimi rw’ikigiriki ndetse n’abandi bakeneraga gusoma ibyanditswe byera ariko ntibabibone,ibi byahangayikishije cyane umwami wa Egiputa bituma atuma ku mutambyi mukuru i Yerusalemu ngo amwoherereze muri Alegizandiriya abantu bize Bibiliya,bakaba bavuga ururimi rw’igiheburayo n’ikigiriki kugirango bahindure bibiliya mu rwego rwo kugirango abaheburayo batuye Alegizandiriya bajye basoma bibiliya”.
“Hoherejwe abantu 6 bakomoka muri buri mu ryango wa Isiraheri nuko bose hamwe baba 72.Isezerano rya kera bose barangije kurihindura mu kigiriki mu minsi 72.Muri iri hindura ni naho aba bantu bongeye mu isezerano rya kera ibindi bitabo bigera kuri 7 akaba ari nayo mvano y’ibitabo 46”.
Bibiliya ni igitabo cyera cyahumetswe n’Imana,kikaba cyuzuyemo ubuhanga n’ubwenge buhanitse akaba ariyo mpamvu kugirango ugisobanukirwe neza ugomba kugira ubumenyi kuri iki gitabo.Isezerano rishya naryo ryanditswe mu rurimi rw’ikigiriki rinamamara cyane mu bagiriki bavuga ururimi rw’ikiyuda.


text:
Imideri! Ntiwavuga ku mideli utavuze kujyanisha amabara. Iyi niyo ngingo ya mbere umuntu agenderaho ashaka kwambara neza. Reka tuyisobanure neza. Gusobanukirwa uko amabara agendana Hari amabara atandukanye agera muri 12 wakwambara nk’umugabo. Hari avangwa hari n’andi atavangika urugero icyatsi n’umuhondo n’andi mabara yose agaragara cyane ku buryo uyavanze byaba bibaye byinshi. Hari amabara agenda akomoka […]
Imbuto n’imboga ni byiza ku buzima bwacu-ntawabihakana kandi iyo ukunze kubifata bigagabanya ibyago byo kurwara indwara y’umutima, kanseri, kandi binafasha kugena ibiro by’umuntu. Ese warubizi ko kunywa jus y’imbuto bigira akamaro kurusha kuzirya? Akamaro ka jus Imboga n’imbuto bigira utumaro twinshi mu mubiri. Nta binini bibaho byaba bikubiyemo intungamubirir zose wasanga muri jus y’imbuto. Bityo […]
Amaraso yacu abamo isukari yitwa Glucose. Iyi sukari ituruka muri starch ikaba ariyo itanga imbaraga mu mubiri wacu. Nanone mu mubiri wacu habamo hormone yitwa insulin. Insulin ikaba ituruka mu rwagashya kandi icyo ishinzwe ni ukuyobora ikanagenzura glucose iba mu maraso yacu kugira ngo itajya ku gipimo cyo hejuru cyangwa ngo igabanyuke. Iyo rero habayemo […]
Ese ubukene bwaba bukugeze ahabi? Hari uburyo wakorera amafaranga wicaye mu rugo. Waba ufite iduka runaka ushaka abakiriya benshi? Ntuhangayike! Komeza usome umenye icyo wakora kugira ngo utangire iduka kuri interineti. Ariko mbere yuko tujya kure reka tubanze tumenye impamvu iduka ryo kuri interineti ari ryiza kandi rifasha umucuruzi kwinjiza. Icya mbere birahendutse kandi nta […]
Mu busanzwe, abana bakunda ababyeyi babo kimwe n’uko n’ababyeyi bakunda abana babo. Bidutera kwibaza ese ni kubera iki bitohera ababyeyi kuganira n’abana babo? Ese niki ababyeyi bakora kugirango babashe kuganira n’abana babo neza. Iyi nyandiko yibanze kubabyeyi igamije kwibutsa ababyeyi uburyo bwiza bwo kuganira n’abana babo. Kurasa ku ntego nicyo kintu kibanziriza ibindi kandi cy’ibanze […]
Ese waba ubona umwana wawe atagukunda? Yego ibyo birumvikana kuko bikunze kubaho. Dore bimwe mu bintu wakora mu gihe ubonye umwana wawe atagukunda cyangwa ngo arusheho kukwereka urukundo. Guseka urwenya rwe Iyo umwana wawe avuze ikintu gisekeje ugomba guseka ukamwereka ko wabyumvishe kandi bisekeje kubera ko aba ashaka kugusetsa rero biramushimisha kubona wasetse bituma agukunda. […]